pythainlp/thai-wiki-dataset-v4 huggingface dataset:
นิรุต สอนคำหาร

นิรุต หรือ จำลอง สอนคำหาร หรือที่รู้จักกันในชื่อ ฆาตกรรถกระบะ เป็นฆาตกรที่วางยาพิษคนขับรถรับจ้าง 9 รายติดต่อกันในช่วง พ.ศ. 2554 – 2555 ก่อนนำเหยื่อไปทิ้งไว้ข้างถนนแล้วขโมยรถไปขาย เขาถูกจับกุมที่ห้องพักในจังหวัดนครปฐม วันที่ 18 เมษายน พ.ศ. 2555 เขาได้ฆ่าตัวตายในห้องขังสถานีตำรวจภูธรคลองวาฬ
อำเภอเมือง จังหวัดประจวบคีรีขันธ์
ประวัติ.
เขาเกิดที่อำเภอหนองกุงศรี จังหวัดกาฬสินธุ์ เมื่อเขาอายุ 10 ขวบพ่อของเขาได้ย้ายไปอยู่ที่จังหวัดสงขลา เมื่อเขาอายุ 25 ปีเขาได้กลับมามีครอบครัวที่หมู่บ้านโคกเครือ อำเภอหนองกุงศรีอีกครั้ง เขามีอาชีพขับรถรับจ้างและมีนิสัยชอบเล่นพนัน
ทำให้เงินไม่พอใช้
การก่อคดี.
รูปแบบการก่อคดี.
นิรุตมีรูปแบบการก่อคดีโดยการใช้ยาฆ่าแมลงชนิดแลนแนทใส่ลงไปในกาแฟ แล้วนำกาแฟนั้นไปให้คนขับรถดื่มแล้วนำร่างไปทิ้งในที่เปลี่ยว
ฆาตกรรมนางยุพิน จอนเข็ม.
วันที่ 11 มกราคม พ.ศ. 2554 ได้มีคนพบศพนางยุพินถูกถ่วงน้ำกับอิฐบล็อคที่เขื่อนลำปาว ซึ่งตำรวจสามารถสืบหาตัวว่าคนร้ายคือนิรุตจากลายนิ้วมือที่หน้าบ้าน
วางยาพิษคนขับรถรับจ้างต่อเนื่อง.
ในช่วง พ.ศ. 2554 – 2555 เขาได้จ้างคนขับรถรับจ้างให้นำรถไปช่วยขนย้ายสิ่งของ เขาจะนัดหมายและเดินทางไปกับคนขับรถรับจ้างด้วย ระหว่างทางเขาจะจอดที่สถานีบริการน้ำมันแล้วไปซื้อกาแฟ หลังจากนั้นจะใส่ยาฆ่าแมลงลงในกาแฟแล้วให้คนขับรถดื่ม เมื่อเสียชีวิตเขาจะนำร่างของคนขับรถไปทิ้งไว้ในที่ลับตาคน ก่อนจะขโมยรถหลบหนีไปขายให้กับแก๊งโจรกรรมรถที่อำเภอหาดใหญ่ โดยเขาได้ก่อคดีกับคนขับรถรับจ้าง 8 ราย
จับกุม.
เขาถูกจับกุมในวันที่ 17 เมษายน พ.ศ. 2555 หลังจากเขาได้ฆาตกรรม นายสมศักดิ์ ศรีจำปา ที่ริมถนนเพชรเกษม ตำบลคลองวาฬ เมื่อวันที่ 9 เมษายน พ.ศ. 2555 แล้วนำรถที่ขโมยมาได้ไปขายที่อำเภอหาดใหญ่ หลังจากนั้นเขาได้ขึ้นเครื่องบินจากสนามบินหาดใหญ่มาที่สนามบินสุวรรณภูมิซึ่งเขาถูกกล้องวงจรปิดของสนามบินบันทึกไว้ เขาถูกจับกุมในห้องพักในอำเภอสามพรานหลังจากกองปราบปรามได้รับแจ้งว่าเขาอยู่ในห้องพักในอำเภอสามพราน
เหยื่อ.
เขาได้ก่อเหตุไว้ 9 คดีดังนี้
ฆ่าตัวตาย.
หลังจากเขาถูกนำตัวมาแถลงข่าวที่กองปราบปราม ก่อนที่จะควบคุมตัวส่งต่อไปยังสถานีตำรวจภูธรคลองวาฬเพื่อดำเนินคดีและขยายผลหาตัวเหยื่อที่ยังสูญหาย ในวันที่ 17 เมษายน พ.ศ. 2555 เขาได้พยายามฆ่าตัวตายด้วยการใช้สายไฟเเขวนคอแต่สายไฟขาดทำให้เขารอดชีวิต ในช่วงเช้ามืดของวันต่อมาเขาได้ใช้เสื้อยืดของเขาแขวนคอกับลูกกรงของห้องขัง เจ้าหน้าที่ได้เห็นเหตุการณ์และได้พยายามเข้าช่วยเหลือแต่ก็ไม่สามารถช่วยชีวิตเขาได้
การฉลองการทำประตู

การฉลองการทำประตู  ในการแข่งขันกีฬา เป็นการฝึกท่าแสดงความยินดีพื่อฉลองการทำประตู โดยปกติแล้วการเฉลิมฉลองจะแสดงโดยผู้ทำประตู และอาจรวมถึงเพื่อนร่วมทีม ผู้จัดการ หรือเจ้าหน้าที่ผู้ฝึกสอน หรือผู้สนับสนุนทีม ในขณะเดียวกันอาจหมายถึงการเฉลิมฉลองการทำประตูโดยทั่วไป คำนี้ยังสามารถนำไปใช้กับการกระทำเฉพาะ เช่น ผู้เล่นถอดเสื้อหรือตีลังกา โดยทั่วไปแล้ว การเฉลิมฉลองมีความสำคัญมากกว่าในกีฬาที่มีโอกาสทำคะแนนได้น้อยกว่า เช่น ฟุตบอล และฮอกกี้น้ำแข็ง ซึ่งคะแนนมีความสำคัญมากกว่า
มีการฉลองการทำประตูมากมาย เช่นในรูปปั้น (ตีแยรี อ็องรี) โฆษณา (โรนัลโด) แสตมป์ (เปเล่) ปกนิตยสาร หรือในวิดีโอเกม คริสเตียโน โรนัลโด แกเร็ธ เบล ลิโอเนล เมสซี่ และอื่น ๆ อีกมากมาย เช่น ซีรี่ส์"ฟีฟ่า'
วัดแหลมพ้อ

วัดแหลมพ้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะยอ อำเภอเมืองสงขลา จังหวัดสงขลา
ประวัติ.
วัดแหลมพ้อ หรือ วัดพระนอนแหลมพ้อ สันนิษฐานว่าสร้างขึ้นตั้งแต่สมัยรัตนโกสินทร์ตอนต้นโดยมีพระครูทิพวาสี (พรหมแก้ว) จากวัดท้ายยอมาดำเนินการก่อสร้าง เนื่องจากในพื้นที่ดังกล่าวเป็นแหลมยื่นออกไปและมีต้นพ้ออยู่จำนวนมากจึงเรียกชื่อวัดกันต่อมาว่า "วัดแหลมพ้อ" 
ในพระนิพนธ์เรื่อง "ชีวิวัฒน์เที่ยวที่ต่าง ๆ ภาคที่ 7" โดยสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ทรงเรียกชื่อวัดแห่งนี้ในพระนิพนธ์ว่า วัดแหลมภอ และได้กล่าวถึงวัดว่า "วัดแหลมภอนั้นตั้งอยู่ที่แหลมภอมีโบสถ์เสาเฉลียงก่อเป็นคูหาและมีศาลาการเปรียญราษฎรสร้างใหม่ก่ออิฐสงขลาไว้ฝีมืออย่างดีไม่ถือปูนก่อเป็นคูหามีศาลาริมน้ำเป็นที่พักแห่งหนึ่งพื้นวัดเตียนสะอาดร่มรื่นด้วยต้นไม้" 
วัดแหลมพ้อได้รับพระราชทานวิสุงคามสีมา เมื่อวันที่ 20 กุมภาพันธ์ พ.ศ. 2431 กรมศิลปากรได้ประกาศขึ้นทะเบียนโบราณสถานวัดแหลมพ้อ ในหนังสือราชกิจจานุเบกษาเล่ม 114 ตอนพิเศษ 8ง เมื่อวันที่ 14 กันยายน พ.ศ. 2545 หน้า 6 ว่าพื้นที่โบราณสถานประมาณ 2 ไร่ 1 งาน 15 ตารางวา
อาคารเสนาสนะ.
อาคารเสนาสนะที่สำคัญ ได้แก่ อุโบสถ ตั้งอยู่บริเวณกลางลานวัดริมทะเลสาบสงขลา อุโบสถหันหน้าไปทางทิศตะวันตก เป็นอุโบสถก่ออิฐถือปูนอยู่ในกำแพงแก้ว อุโบสถมีกว้างประมาณ 12 เมตร ยาวประมาณ 18 เมตร มีบันไดอยู่ทางทิศเหนือ ทิศใต้และทิศตะวันตก ราวบันไดประดับด้วยลูกกรงเซรามิค อุโบสถมีระเบียงโดยรอบ หลังคาชั้นเดียวต่อด้วยปีกนก หลังคามุงกระเบื้องดินเผาเกาะยอ ประดับช่อฟ้า ใบระกา หางหงส์ หน้าบันหลังคาทางด้านหน้าประดับปูนปั้นรูปพระอินทร์ทรงช้างเอราวัณ หน้าบันด้านหลังประดับปูนปั้นรูปพระนารายณ์ทรงครุฑ ส่วนหน้าบันช่องหน้าต่างและประตูมีปูนปั้นรูปเทพพนมอยู่ท่ามกลางลายพันธุ์พฤกษา ใบเสมารอบอุโบสถลักษณะก่ออิฐถือปูน ฐานรูปกรวยเป็นชั้น ๆ อุโบสถมีรูปแบบศิลปกรรมตามพระราชนิยมในสมัยรัชกาลที่ 3 
หอระฆัง ตั้งอยู่ทางทิศเหนือของอุโบสถ เป็นหอระฆังก่ออิฐถือปูน แผนผังของฐานเป็นรูปสี่เหลี่ยมจัตุรัสขนาดประมาณ 4 x 4 เมตร ตัวหอเป็นทรงสี่เหลี่ยมยอดปิรามิด ซ้อนลดหลั่นกันขึ้นไป มีบันไดทางขึ้นด้านข้าง 2 ทาง ขอบบนเจาะเป็นช่องลูกกรง ประดับตกแต่งด้วยกระเบื้องกรุสีเขียวอยู่โดยรอบ ส่วนยอดหอระฆังประดับตกแต่งด้วยลวดลายปูนปั้น ลายพรรณพฤกษา ส่วนเจดีย์ ตั้งอยู่ทิศเหนือของอุโบสถ เป็นเจดีย์ก่ออิฐถือปูน ตั้งอยู่บนฐานสี่เหลี่ยมขนาด 9x9 เมตร มุมขอบประดับด้วยเจดีย์องค์เล็ก ๆ 4 องค์ องค์ระฆังของเจดีย์ประธานตั้งอยู่ฐานปัทม์ต่อกันเป็นชั้น ๆ ด้านล่างฐานเจดีย์มีซุ้มประดิษฐานพระพุทธรูปปูนปั้น
ปูชนียวัตถุ.
ปูชนียวัตถุที่สำคัญ คือ "พระนอนแหลมพ้อ" เป็นพระพุทธรูปปางปรินิพพานที่ใหญ่ที่สุดในประเทศไทย สร้างขึ้นเมื่อ พ.ศ. 2537 มีพระพุทธรูปลักษณะบรรทม (นอน) ตะแคงเบื้องขวา หลับพระเนตร พระเศียรหนุนพระเขนย (หมอน) พระหัตถ์ซ้ายทอดทาบไปตามพระวรกาย พระหัตถ์ขวาวางหงายอยู่ข้างพระเขนย พระบาทซ้ายทับซ้อนพระบาทขวา ส่วนของพระบาทจะมีลวดลายภาพศิลปะของภาพมงคล 108 ประการ และมีพระสมเด็จเจ้าเกาะยอ เป็นพระพุทธรูปปางมารวิชัย
วัดท้ายยอ

วัดท้ายยอ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเกาะยอ อำเภอเมืองสงขลา จังหวัดสงขลา
ประวัติ.
วัดท้ายยอเป็นวัดเก่าแก่วัดหนึ่งบนเกาะยอที่เชื่อว่าคงมีมาตั้งแต่สมัยอยุธยาตอนปลาย เดิมชื่อ วัดคงคาวดี ตั้งวัดเมื่อ พ.ศ. 2311 ต่อมาเมื่อ พ.ศ. 2427 ชื่อวัดแห่งนี้ปรากฏอยู่ในพระนิพนธ์เรื่อง ชีวิวัฒน์เที่ยวที่ต่าง ๆ ภาคที่ 7 ในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ทรงเรียกชื่อวัดแห่งนี้ว่า วัดท้ายเสาะ ต่อมาจึงเปลี่ยนเป็นชื่อ "วัดท้ายยอ" วัดได้รับพระราชทานวิสุงคามสีมาเมื่อ พ.ศ. 2440
อาคารเสนาสนะ.
อาคารเสนาสนะที่สำคัญ ได้แก่ อุโบสถก่ออิฐถือปูนแผนผังสี่เหลี่ยมผืนผ้าขนาดกว้างประมาณ 9 เมตร ยาวประมาณ 12 เมตร มีฐานเตี้ย ผนังทึบ เจาะช่องประตูหน้าต่างไม้ และช่องลม บริเวณตอนล่างของฐานกรุด้วยเซรามิกลายดอกสี่กลีบ หลังคามุงด้วยกระเบื้องดินเผาเป็นหลังคาชั้นเดียวต่อด้วยปีกนก ใบเสมาตั้งอยู่บนฐานปัทม์มน 2 ชั้นเตี้ย ๆ รอบอุโบสถมีกำแพงแก้วก่ออิฐถือปูนมีความกว้างประมาณ 11 เมตรและยาวประมาณ 18 เมตร ภายในประดิษฐานพระพุทธรูปประธานประทับนั่งปางมารวิชัย มีจารึกที่ฐานด้วยอักษรจีนและอักษรไทยว่า อุบาสิกากิมแก้ว สร้างไว้เมื่อ ศก. 123 (ตรงกับปี พ.ศ. 2447)
เจดีย์ตั้งอยู่บนยอดเขาพิหาร ซึ่งสันนิษฐานว่าเดิมคงเป็นที่ตั้งของอุโบสถ ต่อมาในราวกลางพุทธศตวรรษที่ 25 อุโบสถมีสภาพชำรุดทรุดโทรมจึงได้มีการรื้ออุโบสถและทำการก่อสร้างเจดีย์ครอบทับพระประธานของอุโบสถเก่า ลักษณะเป็นเจดีย์ก่ออิฐถือปูน ทรงลังกา ตอนล่างเป็นฐานสี่เหลี่ยมขนาดกว้างประมาณ 9 เมตร ยาวประมาณ 11 เมตร มีลานประทักษิณ ระเบียงลูกกรงกรุด้วยเซรามิกสีเขียวลายดอกสี่กลีบโปร่ง มีการตกแต่งด้วยลายปูนปั้น กรมศิลปกรได้ประกาศขึ้นทะเบียนเจดีย์บนยอดเขาพิหาร เป็นโบราณสถานของชาติเมื่อ 15 กันยายน พ.ศ. 2540 และได้บูรณะซ่อมแซมเจดีย์ พร้อมทั้งปรับปรุงภูมิทัศน์รอบองค์เจดีย์ในปี พ.ศ. 2544–2545
กุฏิเจ้าอาวาสเป็นกลุ่มเรือนไทยโบราณสร้างขึ้นในช่วงรัชกาลที่ 3 แห่งกรุงรัตนโกสินทร์ มีลักษณะเป็นเรือนไทยพุทธภาคใต้ ประกอบด้วยเรือน 3 หลัง มีความยาวโดยรวมประมาณ 21 เมตร ที่มีชานเรือนต่อเชื่อมกัน ใต้ถุนสูง หลังคาจั่ว ตัวเรือนสร้างด้วยไม้ที่หาได้ในท้องถิ่น เช่นไม้เคี่ยม ไม้หลุมพอ ไม้ทัง แต่ละเรือนมีหลังคาชั้นเดียวต่อด้วยปีกนก หลังคามุงกระเบื้องดินเผาเกาะยอ พื้นชานเรือนและบันไดทางขึ้นบางส่วนปูด้วย ต่อมาจากกระเบื้องปูพื้นเกาะยอที่มีลวดลายในเนื้อคล้ายลายน้ำไหลซึ่งเป็นผลิตภัณฑ์ที่ขึ้นชื่อของเกาะยอในอดีต
วัดท้าวอู่ไท

วัดท้าวอู่ไท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่ากระดาน อำเภอสนามชัยเขต จังหวัดฉะเชิงเทรา ปัจจุบันพระอธิการณรงค์ ฐานวโรเป็นเจ้าอาวาส
วัดท้าวอู่ไทสันนิษฐานว่าสร้างขึ้นในทวารวดี ประมาณศตวรรษที่ 3 ตามการค้นพบหลักฐานทางวัตถุแผ่นอิฐและศิลาแลง ตามตำนานเล่าสืบทอดกันมาว่าเป็นพระโอรสของกษัตริย์ (เฉพาะมารดาเท่านั้น) ส่วนพระบิดาเป็นเพียงท้าวชื่อ ท้าวแสนปม (เพราะมีปมขึ้นตามตัวมากนั่นเอง) ท้าวอู่ไทได้เดินทางมาโดยเรือสำเภาพร้อม ด้วยไพร่พลและประชาราษฎ์ มายังสถานที่แห่งนี้และได้ก่อสร้างถาวรวัตถุทางพระพุทธศาสนาขึ้น ในการก่อสร้างพระเจดีย์ ได้ไปขุดเอาดินเผาทำเป็นอิฐในการก่อสร้าง สถานที่แห่งนี้เรียกว่า หนองอิฐมาจนทุุกวันนี้ ต่อมาหลวงพ่อคงพระเกจิแห่งวัดชำป่างาม ตำบลท่ากระดาน อำเภอสนามชัยเขต จังหวัดฉะเชิงเทรา ได้ขอจัดตั้งวัดจากกรมการศาสนา และได้รับจัดตั้งเป็นวัดเมื่อวันที่ 27 มิถุนายน พ.ศ. 2516 วัดได้รับพระราชทานวิสุงคามสีมาเมื่อวันที่ 29 กุมภาพันธ์ พ.ศ. 2555
ในรัชสมัยพระบาทสมเด็จพระนั่งเกล้าเจ้าอยู่หัว หลวงพ่อบัวได้ทำการปฏิสังขรณ์ สร้างเจดีย์ อุโบสถ และเสนาสนะต่าง ๆ มีหลักฐานปรากฏอยู่ คือฐานเจดีย์ โบสถ์ พระพุทธรูป และวัตถุอื่น ๆ
วัดโพธิ์ทอง (จังหวัดสุพรรณบุรี)

วัดโพธิ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังศรีราช อำเภอเดิมบางนางบวช จังหวัดสุพรรณบุรี ที่ดินตั้งวัดมีเนื้อที่ 9 ไร่ ทิศเหนือจดที่ดินนางอิ่ม เกสรมาลา ทิศใต้จดที่ดินนายสมเดช ทิศตะวันออกจดที่ดินนายผัน วัฒนะ และทิศตะวันตกจดทางสาธารณะ
วัดโพธิ์ทอง ตั้งเมื่อ พ.ศ. 2317 ไม่ปรากฏนามผู้สร้างและผู้บริจาคที่ดิน วัดได้รับพระราชทานวิสุงคามสีมา เมื่อ พ.ศ. 2493
อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 18 เมตร เป็นอาคารคอนกรีตเสริมเหล็ก ศาลาการเปรียญ กว้าง 16 เมตร ยาว 25 เมตร เป็นอาคารไม้ วิหาร กว้าง 4 เมตร ยาว 6 เมตร เป็นอาคารคอนกรีตเสริมเหล็ก กุฎิสงฆ์ จำนวน 7 หลัง เป็นอาคารไม้ 2 หลัง และตึก 5 หลัง และฌาปนสถาน 1 หลัง ปูชนียวัตถุมี พระประธานประจำอุโบสถ และพระอัครสาวก คือ พระโมคคัลลาน์และพระสารีบุตร
วัดช่างเหล็ก (จังหวัดพระนครศรีอยุธยา)

วัดช่างเหล็ก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลช่างเหล็ก อำเภอบางไทร จังหวัดพระนครศรีอยุธยา มีที่ดินตั้งวัดเนื้อที่ 27 ไร่ 60 ตารางวา
วัดช่างเหล็กตั้งวัดเมื่อ พ.ศ. 2321 ตั้งชื่อตามตำบลที่มีเรื่องเล่าว่า ในสมัยกรุงศรีอยุธยาเป็นราชธานี ขาดแคลนอาวุธไม่เพียงพอที่จะต่อสู้กับข้าศึก หากตีดาบในวังหลวงก็เกรงว่าพม่าจะล่วงรู้ จึงให้ทหารมาจ้างชาวบ้านที่มีอาชีพตีมีดนอกเมืองหลวงให้หันมาตีดาบแทน หมู่บ้านนี้จึงเรียกว่า "บ้านช่างเหล็ก" วัดได้รับพระราชทานวิสุงคามสีมาแล้วราว พ.ศ. 2325 เขตวิสุงคามสีมากว้าง 12 เมตร ยาว 18 เมตร ทางวัดได้เปิดสอนพระปริยัติธรรมตลอดมา มีโรงเรียนประถมศึกษาของทางราชการตั้งอยู่ที่วัดนี้ด้วย โดยวัฒนธรรมอำเภอบางไทร สำนักงานวัฒนธรรมจ้งหวัดพระนครศรีอยุธยา
พื้นที่ตั้งวัดเป็นที่ราบ อาคารเสนาสนะและสิ่งก่อสร้างต่าง ๆ ได้แก่ อุโบสถกว้าง 7.20 เมตร ยาว 13.80 เมตร ก่ออิฐถือปูน ศาลาการเปรียญกว้าง 23 เมตร ยาว 24 เมตร สร้างด้วยไม้ กุฏิสงฆ์ จำนวน 19 หลัง เป็นอาคารไม้ หอระฆัง หอสวดมนต์ อาคารเรียนพระปริยัติธรรมและฌาปนสถาน สำหรับปูชนียวัตถุมี พระประธานในอุโบสถ และพระบรมสารีริกธาตุ
ลำน้ำสาขา

ลำน้ำสาขา หรือ แคว  คือแม่น้ำหรือลำธารที่ไหลเข้าลำน้ำหลักหรือทะเลสาบ ลำน้ำสาขาจะไม่ไหลลงทะเลหรือมหาสมุทรโดยตรง ลำน้ำสาขาและลำน้ำสายหลักจะรวบรวมน้ำจากที่ราบลุ่มแม่น้ำทั้งน้ำบนดินและน้ำบาดาลให้ไหลไปสู่มหาสมุทร
ตัวอย่างของลำน้ำสาขาคือแม่น้ำแควน้อยและแควใหญ่ที่ไหลมาบรรจบกันที่จังหวัดกาญจนบุรี โดยน้ำจากลำน้ำสาขาทั้งสองไหลรวมเป็นแม่น้ำแม่กลองที่ไหลลงไปสู่อ่าวไทยที่จังหวัดสมุทรสงคราม
แม่น้ำอีร์ติชที่เป็นลำน้ำสาขาหลักของแม่น้ำอ็อบเป็นลำน้ำสาขาที่ยาวที่สุดในโลกด้วยความยาว ในขณะที่แม่น้ำมาเดราที่ไหลไปสู่แม่น้ำแอมะซอนเป็นลำน้ำสาขาที่ใหญ่ที่สุดนับจากปริมาณด้วยปริมาณไหลเฉลี่ย 
สิ่งที่ตรงกันข้ามกับลำน้ำสาขาคือลำน้ำแตกสาขาซึ่งน้ำจะไหลออกจากแม่น้ำสายหลักแทนที่จะไหลเข้า ซึ่งมักพบในดินดอนสามเหลี่ยมปากแม่น้ำ
ทิศทาง การเรียงอันดับ และการแจกแจง.
"ลำน้ำสาขาฝั่งซ้าย" และ "ลำน้ำสาขาฝั่งขวา" ใช้บ่งบอกทิศทางของลำน้ำสาขากับการไหลของแม่น้ำสายหลัก ซึ่งมาจากมุมมองตามกระแสน้ำ
ลำน้ำสาขาบางครั้งขึ้นเรียงจากสาขาที่ใกล้ต้นน้ำที่สุดไปยังสาขาที่ใกล้ปากแม่น้ำที่สุด การเรียงอันดับลำน้ำสตราห์เลอร์แบ่งลำดับชั้นที่หนึ่ง สอง สาม และลำดับที่สูงกว่านั้น ซึ่งลำดับที่หนึ่งมักมีขนาดเล็กที่สุด ตัวอย่างเช่นลำน้ำสาขาลำดับที่สองเกิดจากลำน้ำสาขาลำดับที่หนึ่งไหลรวมกันเป็นลำน้ำสาขาลำดับที่สอง
อีกหนึ่งวิธีในการเรียงคือการลำดับลำน้ำสาขาจากปากแม่น้ำไปยังต้นน้ำโดยเก็บในโครงสร้างข้อมูลแบบต้นไม้
เรโทรเกมมิ่ง

เรโทรเกมมิ่ง  คือการเล่นหรือเก็บรักษาวิดีโอเกม เกมคอนโซล หรือคอมพิวเตอร์เก่าหรือหยุดพัฒนาแล้ว เพื่อความคิดถึงหรือการเก็บรักษา 
เรโทรเกมมิ่งสามารถแบ่งได้เป็นสามอย่าง เรโทรเกมมิ่งวินเทจ เรโทรเกมมิ่งโดยใช้อีมูเลเตอร์ และเรโทรเกมมิ่งโดยการพอร์ต เรโทรเกมมิ่งวินเทจคือการเล่นเกมบนฮาร์ดแวร์ดั้งเดิม เรโทรเกมมิ่งโดยใช้อีมูเลเตอร์คือการเล่นเกมบนฮาร์ดแวร์ใหม่และใช้อีมูเลเตอร์จำลองเกม และเรโทรเกมมิ่งโดยการพอร์ตคือการเล่นเกมบนฮาร์ดแวร์ใหม่โดยการพอร์ตเกม เรโทรเกมมิ่งยังสามารถใช้กับเกมใหม่แต่มีคุณสมบัติคล้ายกับเกมเรโทร 
เรโทรเกมมิ่งเกิดขึ้นมาตั้งแต่สมัยแรก ๆ ของวิดีโอเกม แต่เริ่มเป็นที่รู้จักโดยอินเตอร์เน็ตและเทคโนโลยีอีมูเลเตอร์ ยังมีการถกเถียงกันเกี่ยวกับเหตุผลที่ผู้เล่นสนใจเรโทรเกมมิ่งเพราะความคิดถึงจากยุคที่เปลี่ยนไป ความคิดที่ว่าเกมเรโทรมีความดั้งเดิมและความคิดริเริ่มมากกว่า และเกมมีความเรียบง่ายและใช้เวลาเล่นน้อยกว่าเกมในยุคปัจจุบัน 
วิธีการเรโทรเกมมิ่ง.
เรโทรเกมมิ่งวินเทจ.
เรโทรเกมมิ่งวินเทจคือการที่ผู้เล่นเก็ยฮาร์ดแวร์ ตลับเกม หรือแผ่นซีดีดั้งเดิมตั้งแต่วันที่ออกขาย สิ่งของพวกนี้อาจหายากและมีราคาแพง ทำให้วิดีโอเกมพวกนี้เข้าถึงได้ยาก อย่างไรก็ตามวิดีโอเกมพวกนี้จำนวนมากจะขายในราคาที่น้อยกว่าราคาวางขาย
การเป็นที่รู้จักของเรโทรเกมมิ่งวินเทจทำให้มีการค้าขายเกมเรโทรละเมิดลิขสิทธิ์ ซึ่งส่วนใหญ่จะนับว่าไม่มีค่าในการเก็บไว้ต่างจากตลับหรือแผ่นดั้งเดิม
เรโทรเกมมิ่งโดยใช้อีมูเลเตอร์.
เรโทรเกมมิ่งโดยใช้อีมูเลเตอร์คือการเล่นเกมเก่าบนฮาร์ดแวร์ใหม่โดยการจำลองโดยใช้อีมูเลเตอร์ ทำให้ไม่จำเป็นต้องเก็บเกมดั้งเดิมหรือคอนโซลเก่า รอมหรือหน่วยความจำอ่านอย่างเดียวมักนำมาจากแผ่นหรือตลับเกมดั้งเดิมหรือบุคคลที่สาม มักแจกจ่ายโดยใช้เว็บไซต์แชร์ไฟล์และเล่นบนอีมูเลเตอร์บนฮาร์ดแวร์ปัจจุบัน มักขายรวมกันซึ่งประกอบไปด้วยหลากหลายเกมบนซอฟท์แวร์อีมูเลเตอร์ เนื่องจากการใช้อีมูเลเตอร์เข้าถึงง่ายกว่าแบบอื่น ๆ ทำให้งานอดิเรกนี้เป็นที่รู้จักมากขึ้น
เรโทรเกมมิ่งพอร์ต.
การรีโทรเกมแบบพอร์ตนั้นเกี่ยวข้องกับเกมเก่าที่เล่นบนระบบใหม่ เช่นเดียวกับการใช้อีมูเลเตอร์ สิ่งที่แตกต่างกันคือเกมถูกเขียนใหม่สำหรับระบบใหม่และไม่ใช้ไฟล์ ROM ดั้งเดิม เกมพอร์ตสามารถหาได้จากคอลเลกชั่นอย่างเป็นทางการ ดาวน์โหลดบนคอนโซล และระบบพลักแอนด์เพลย์ เรโทรเกมมิ่งพอร์ตนั้นค่อนข้างหายาก เนื่องจากการใช้อีมูเลเตอร์เป็นวิธีที่ง่ายและแม่นยำกว่ามากในการเล่นเรโทรบนฮาร์ดแวร์สมัยใหม่
Gammaroporeia

Gammaroporeia เป็นสกุลของสัตว์พวกกุ้งกั้งปูที่อยู่ในวงศ์ Gammaroporeiidae มีเพียงสปีชีส์เดียวคือ Gammaroporeia alaskensis
สปีชีส์นี้พบในอเมริกาตะวันตก
Thurstonella

Thurstonella เป็นสกุลของสัตว์พวกกุ้งกั้งปูที่อยู่ในวงศ์ Thurstonellidae มีเพียงสปีชีส์เดียวคือ Thurstonella chelata.
สปีชีส์ที่พบในทวีปแอนตาร์กติกา
ลองชิป

ลองชิป  เป็นประเภทเฉพาะของเรือรบสแกนดิเนเวียประเภทที่มีประวัติศาสตร์มายาวนาน การมีอยู่ของลองชิปได้รับการพิสูจน์แล้วโดยโบราณคดี และมีการบันทึกไว้อย่างน้อยในศตวรรษที่สี่ก่อนคริสต์ศักราช ลองชิปถูกคิดค้นและใช้งานโดยชาวนอร์ส (หรือที่รู้จักกันทั่วไปในชื่อไวกิง) เพื่อการค้า การสำรวจ และการทำสงครามในยุคไวกิง หลายลักษณะพิเศษของลองชิปถูกนำไปใช้โดยวัฒนธรรมอื่น เช่น แองโกล-แซกซอน และยังคงมีอิทธิพลต่อการต่อเรือมานานหลายศตวรรษ
การออกแบบของลองชิปมีวิวัฒนาการมาหลายศตวรรษ แต่ลองชิปในรูปแบบสมบูรณ์ปรากฏระหว่างศตวรรษที่ 9 ถึง 13 ลักษณะและรูปลักษณ์ของเรือเหล่านี้สามารถเห็นได้ในประเพณีการสร้างเรือของสแกนดิเนเวียมาจนถึงปัจจุบัน ทักษะและวิธีการเฉพาะที่ใช้ในการสร้างลองชิปยังคงใช้อยู่ทั่วโลก โดยมักมีการดัดแปลงให้เข้ากับแต่ละสมัย ลองชิปทั้งหมดเคยทำจากไม้ มีใบเรือเป็นผ้า (ขนสัตว์ทอ) และมีรายละเอียดและการแกะสลักบนตัวเรือหลากหลายแบบ
ประวัติศาสตร์.
ไวกิงลองชิปเป็นอาวุธทางเรือที่ทรงพลังในสมัยนั้นและเป็นสมบัติล้ำค่า การค้นพบทางโบราณคดีพบว่าลองชิปไม่ได้มาตรฐาน เรือมีรูปร่างหลากหลายตามนักออกแบบไปจนถึงสถานที่ และมักมีลักษณะเฉพาะของภูมิภาค ตัวอย่างเช่น การเลือกวัสดุส่วนใหญ่ถูกกำหนดโดยป่าในภูมิภาคนั้น ๆ เช่น ทำมาจากต้นสนในนอร์เวย์และสวีเดน และต้นโอ๊กในเดนมาร์ก ยิ่งกว่านั้น ไวกิงลองชิปแต่ละลำมีคุณสมบัติเฉพาะที่ปรับให้เข้ากับสภาพธรรมชาติของบริเวณที่แล่นเรือ
ลองชิปมักจะเป็นของชุมชนชาวนาชายฝั่งหรือได้รับมอบหมายจากกษัตริย์ในช่วงเวลาที่เกิดความขัดแย้ง เพื่อที่จะรวบรวมกองทัพเรือขนาดใหญ่และทรงพลังได้อย่างรวดเร็ว ในขณะที่ชาวนอร์สใช้ลองชิปในสงคราม ส่วนใหญ่ใช้เป็นพาหนะขนส่งทหาร ไม่ใช่เรือรบ ในศตวรรษที่ 10 ในการต่อสู้นอกชายฝั่งบางครั้งลองชิปจะถูกมัดไว้ด้วยกัน เพื่อสร้างแท่นที่มั่นคงสำหรับการทำสงครามทหารราบ ในช่วงจุดสูงสุดของการขยายอาณาเขตของชาวไวกิงในศตวรรษที่ 9 กองเรือขนาดใหญ่ออกโจมตีจักรวรรดิแฟรงก์ที่กำลังสลายโดยโจมตีแม่น้ำที่เดินเรือได้เช่นแม่น้ำแซน รูอองถูกยึดในปี ค.ศ. 841 หนึ่งปีหลังจากการเสียชีวิตของจักรพรรดิหลุยส์ผู้ศรัทธา บุตรชายของชาร์เลอมาญ และเรือเดนมาร์ก 600 ลำโจมตีฮัมบูร์กในปี 845 ในปีเดียวกัน เรือ 129 ลำกลับมาโจมตีแม่น้ำแซน ลองชิปถูกเรียกว่า "เรือมังกร" โดยศัตรูเช่นชาวอังกฤษ เพราะมีหัวเรือเป็นรูปมังกร ชาวนอร์สเก่งในสถาปัตยกรรมกองทัพเรือ และในช่วงยุคกลางตอนต้นชาวนอร์สถือว่าก้าวหน้ามากในเวลานั้น
Carangoliopsis

Carangoliopsis เป็นสกุลของสัตว์พวกกุ้งกั้งปูที่อยู่ในวงศ์ Carangoliopsidae มีเพียงสปีชีส์เดียวคือ Carangoliopsis spinulosa.
สปีชีส์นี้พบได้ในทะเลเมดิเตอร์เรเนียน
เจียงเหมิน

เจียงเหมิน  หรือ ก๊องหมุ่น ในภาษากวางตุ้ง เป็นนครระดับจังหวัดในมณฑลกวางตุ้ง ภาคใต้ของประเทศจีน เขตเมืองของเจียงเหมินปัจจุบันเป็นส่วนหนึ่งของเขตเมืองขยายกว่างโจว–เชินเจิ้น ประชากรทั้งจังหวัดเจียงเหมินมีประมาณ 4.45 ล้านคน ในปี 2010
ภูมิศาสตร์.
เจียงเหมินตั้งอยู่บนตอนล่างของแม่น้ำซีและแม่น้ำถัน ทางตะวันตกของสามเหลี่ยมปากแม่น้ำจู กึ่งกลางตอนใต้ของมณฑลกวางตุ้ง ติดกับทะเลจีนใต้ทางทิศใต้ และห่างจากกว่างโจวและจูไห่ไปตามทางหลวงประมาณ นครเจียงเหมินมีพื้นที่ ประมาณเศษหนึ่งส่วนสี่ของขนาดพื้นที่สามเหลี่ยมปากแม่น้ำจู
ภูมิอากาศ.
ภูมิอากาศเป็นแบบกึ่งเขตร้อนและได้รับอิทธิพลจากมรสุม อุณหภูมิเฉลี่ยทั้งปีคือ
กองรบพิเศษที่ 20

กองรบพิเศษที่ 20 (ส่งทางอากาศ) (อักษรย่อ: 20th SFG (A)) เป็นหนึ่งในสองหน่วยรักษาชาติของหน่วยรบพิเศษกองทัพบกสหรัฐ กองที่ 20—ตามที่เรียกกันในบางครั้ง—ได้รับการออกแบบมาเพื่อกรีธาพลและปฏิบัติภารกิจทั้งเก้า ได้แก่ การสงครามนอกแบบ, การป้องกันภายในให้กับมิตรประเทศ, การปฏิบัติภารกิจโดยตรง, การปราบปรามการก่อกบฏ, การลาดตระเวนพิเศษ, การต่อต้านการก่อการร้าย, ยุทธการทางข้อมูลข่าวสาร, การต่อต้านการแพร่ขยายอาวุธอานุภาพทำลายล้างสูง และการสนับสนุนกองกำลังรักษาความมั่นคง ซึ่งมีกองบัญชาการอยู่ที่เบอร์มิงแฮม รัฐแอละแบมา (และเป็นส่วนหนึ่งของกองกำลังพิทักษ์มาตุภูมิรัฐแอละแบมา) รวมถึงเป็นส่วนหนึ่งของหน่วยบัญชาการใต้ของสหรัฐ มีพื้นที่รับผิดชอบครอบคลุม 32 ประเทศ รวมถึงละตินอเมริกาทางใต้ของประเทศเม็กซิโก, แคริบเบียน, อ่าวเม็กซิโก และมหาสมุทรแอตแลนติกตะวันตกเฉียงใต้ โดยพื้นที่ดังกล่าวได้แบ่งส่วนกับกองรบพิเศษที่ 7 ที่ฐานทัพอากาศเอกลิน ซึ่งเป็นกองรบพิเศษกองทัพประจำการเต็มเวลาที่รับผิดชอบในภูมิภาคเดียวกัน
โครงสร้าง.
กองรบพิเศษที่ 20 มีกองพันจากรัฐแอละแบมา (กองพันที่ 1), รัฐมิสซิสซิปปี (กองพันที่ 2) และรัฐฟลอริดา (กองพันที่ 3) พร้อมกองกำลังโรอาโนกราปิดส์ รัฐนอร์ทแคโรไลนา, นิวมิลฟอร์ด รัฐเพนซิลเวเนีย, แคมป์แอตเทอร์บิวรี รัฐอินดีแอนา, เกลนอาร์ม รัฐแมริแลนด์, ชิโคปี รัฐแมสซาชูเซตส์ และกองร้อยข่าวกรองทางทหารที่ตั้งอยู่ในลุยส์วิลล์ รัฐเคนทักกี
ห้วยเสือเต้น

ห้วยเสือเต้น เป็นทะเลสาบน้ำจืด ตั้งอยู่บริเวณ อำเภอน้ำพอง จังหวัดขอนแก่น ซึ่งเป็นแหล่งที่อยู่อาศัยของสิ่งมีชีวิตนานาชนิด และช่วยกรองของเสียมลพิษจากการเพาะปลูก เป็นแหล่งสะสมของตะกอนดินเพิ่มความอุดมสมบูรณ์ให้กับพื้นที่เพาะปลูก และความสำคัญต่อการดำรงชีพของชุมชนท้องถิ่น 
มีเนื้อที่ประมาณ 7,860 ไร่ ห้วยเสือเต้นเป็นลำห้วยที่เกิดจากภูพานคำ ส่วนที่เรียกว่า ภูวัด ไหลจากส่วนเหนือลงสู่ทางทิศใต้สู่แม่น้ำพอง ก่อนบรรจบกับลำน้ำพองจะเชื่อมต่อกับบริเวณที่ราบน้ำท่วมถึงของลำน้ำพองบริเวณบ้านห้วยเสือเต้น ปัจจุบันได้พัฒนาเป็นอ่างเก็บน้ำ 
ชีวภาพ.
พบพืชน้ำทั้งหมด 59 ชนิด พบไม้ยืนต้นทั้งหมด 16 ชนิด พื้นเด่น ได้แก่ ยูคาลิปตัส บัวหลวง ผักตบชวา สาหร่ายหางกระรอก พบนกทั้งหมด 53 ชนิด และพบปลาอย่างน้อย รวม 37 ชนิด ชนิดปลาที่อยู่ในสถานภาพมีแนวโน้มใกล้สูญพันธุ์ ได้แก่ ปลาดุกด้าน และ ปลากัดเขียว
แคว้นซามารา

พรมแดนของแคว้นติดกับ ตาตาร์สถานทางตอนเหนือ แคว้นโอเรนบุร์กทางทิศตะวันออก ประเทศคาซัคสถาน (จังหวัดคาซัคสถานตะวันตก) ทางทิศใต้ แคว้นซาราตอฟทางตะวันตกเฉียงใต้และแคว้นอูลยานอฟสค์ทางทิศตะวันตก
แคว้นซาฮาลิน

แคว้นซาฮาลิน (#เปลี่ยนทาง , ,) เป็นหน่วยองค์ประกอบของสหพันธรัฐรัสเซีย (แคว้น) ประกอบด้วยเกาะซาฮาลินและหมู่เกาะคูริลในรัสเซียตะวันออกไกล แคว้นมีพื้นที่ 87,100 ตารางกิโลเมตร (ตารางไมล์) มีศูนย์กลางการบริหารและเมืองที่ใหญ่ที่สุดคือเมืองยุจโน-ซาฮาลินสค์ มีประชากร 497,973 คนจากการสำรวจสำมะโนประชากร พ.ศ. 2553 นอกจากผู้คนจากส่วนอื่น ๆ ของอดีตสหภาพโซเวียตและคาบสมุทรเกาหลีแล้ว แคว้นยังเป็นที่อยู่ของชาวนิฟค์และชาวไอนุ ซึ่งภายหลังสูญเสียภาษาในซาฮาลินเมื่อไม่นานนี้ ซาฮาลินอุดมไปด้วยก๊าซธรรมชาติและน้ำมัน และเป็นหน่วยองค์ประกอบที่ร่ำรวยที่สุดเป็นอันดับที่ 4 ของรัสเซียและเป็นแคว้นที่มั่งคั่งที่สุด มีแม่น้ำตัดผ่านเพียงไม่กี่สาย โดยมีแม่น้ำปารานัยเป็นแม่น้ำที่ยาวที่สุด รวมถึงมีพรมแดนติดกับดินแดนฮาบารอฟสค์ทางทิศตะวันตกและดินแดนคัมชัตคาทางทิศเหนือ พร้อมด้วยจังหวัดฮกไกโด, ประเทศญี่ปุ่นไปทางทิศตะวันตกและใต้
สถาบันสถาปนา (ละครชุดทางโทรทัศน์)

สถาบันสถาปนา  เป็นละครโทรทัศน์อเมริกันแนวนิยายวิทยาศาสตร์ ที่สร้างโดย เดวิด เอส. โกเยอร์ และ จอช ฟรีดแมน สำหรับแอปเปิลทีวี+ โดยอิงจากชุดนิยายสถาบันสถาปนาของ ไอแซค อสิมอฟ "สถาบันสถาปนา" เปิดตัวเมื่อวันที่ 24 กันยายน พ.ศ. 2564
บทนำ.
"สถาบันสถาปนา" พงศาวดาร "...ตำนานพันปีของสถาบันสถาปนา กลุ่มผู้พลัดถิ่นที่ค้นพบว่าวิธีเดียวที่จะกอบกู้ จักรวรรดิกาแลกติก จากการถูกทำลายคือการท้าทายมัน"
พาราลิมปิกฤดูร้อน 2028

กีฬาพาราลิมปิกฤดูร้อน 2028  หรือการแข่งขันกีฬาพาราลิมปิกฤดูร้อนครั้งที่ 18 และที่รู้จักกันทั่วไปว่า LA28 Paralympic Games เป็นการแข่งขันกีฬาหลายประเภทระดับนานาชาติที่สำคัญสำหรับนักกีฬาที่มีความทุพพลภาพ ซึ่งควบคุมการแข่งขันโดยคณะกรรมการพาราลิมปิกสากล จะจัดขึ้นที่ ลอสแอนเจลิส, รัฐแคลิฟอร์เนีย, สหรัฐ เดิมวางแผนไว้ตั้งแต่วันที่ 4 ถึง 17 กันยายน พ.ศ. 2571 แต่ตอนนี้น่าจะเป็นวันที่ 22 สิงหาคมถึง 3 กันยายน การแข่งขันครั้งนี้ถือเป็นครั้งแรกในประวัติศาสตร์ที่ลอสแอนเจลิสจะเป็นเจ้าภาพจัดการแข่งขันพาราลิมปิก การคัดเลือกขั้นสุดท้ายจัดโดยโอไอซีเมื่อวันที่ 13 กันยายน พ.ศ. 2560 ในการประชุมประจำปีที่กรุงลิมา, ประเทศเปรู
พาราลิมปิกฤดูร้อน 2032

กีฬาพาราลิมปิกฤดูร้อน 2032  หรือการแข่งขันกีฬาพาราลิมปิกฤดูร้อนครั้งที่ 19 และที่รู้จักกันทั่วไปว่า บริสเบน 2032 เป็นการแข่งขันกีฬาหลายประเภทระดับนานาชาติที่สำคัญสำหรับนักกีฬาที่มีความทุพพลภาพ ซึ่งควบคุมการแข่งขันโดยคณะกรรมการพาราลิมปิกสากล จะจัดขึ้นที่ บริสเบน, รัฐควีนสแลนด์ ประเทศออสเตรเลีย ระหว่างวันที่ 24 สิงหาคมถึง 5 กันยายน พ.ศ. 2575 
จะเป็นครั้งที่สองที่ออสเตรเลียจะเป็นเจ้าภาพจัดกีฬาพาราลิมปิกฤดูร้อนต่อจาก ซิดนีย์ 2000
พาราลิมปิกฤดูหนาว 2026

กีฬาพาราลิมปิกฤดูหนาว 2026  หรือการแข่งขันกีฬาพาราลิมปิกฤดูหนาวครั้งที่ 14 เป็นการแข่งขันกีฬาหลายประเภทระดับนานาชาติที่สำคัญสำหรับนักกีฬาที่มีความทุพพลภาพ ซึ่งควบคุมการแข่งขันโดยคณะกรรมการพาราลิมปิกสากล จะจัดขึ้นที่เมืองมิลาน และ กอร์ตีนาดัมเปซโซ ประเทศอิตาลี ระหว่างวันที่ 6-15 มีนาคม พ.ศ. 2569 การคัดเลือกเจ้าภาพจัดขึ้นเมื่อวันที่ 24 มิถุนายน พ.ศ. 2562 ในงาน IOC Session ครั้งที่ 134 ที่ โลซาน ประเทศสวิตเซฮร์แลนด์ ซึ่งเป็นที่ตั้งของสำนักงานใหญ่ของไอโอซ๊ มิลาน-กอร์ตีนาดัมเปซโซได้รับเลือกเป็นเจ้าภาพ โดยเอาชนะ สตอกโฮล์ม-ออเร
นี่จะเป็นการแข่งขันกีฬาพาราลิมปิกครั้งที่ 3 ที่จัดขึ้นในอิตาลี และจะเป็นวันครบรอบ 20 ปีของ พาราลิมปิกฤดูหนาว 2006 ใน ตูริน
ชนิดกีฬา.
กีฬาพาราลิมปิกฤดูหนาวจัดแข่งขัน 6 ชนิด
วินโดวส์ 10 โมบายล์

วินโดวส์ โมบายล์ 10  เป็นระบบปฏิบัติการล่าสุดสำหรับแทปเล็ตคอมพิวเตอร์ขนาดพกพาและโทรศัพท์มือถือโดยเฉพาะพัฒนาโดยไมโครซอฟต์ เปิดตัวครั้งแรกในปี 2015 เป็นรุ่นต่อจากวินโดวส์ 8.1, 8 โมบายล์ (วินโดวส์โฟน 8.1, 8) , วินโดวส์โฟน 7.8, 7.5, 7 และ เป็นผู้สืบทอดของ วินโดวส์ 5, 6, 6.5 โมบาย
วินโดวส์ 10 โมบายล์ มีเป้าหมายเพื่อให้ระบบปฏิบัติการมีความสอดคล้องกับพีซีมากขึ้น รวมถึงการซิงโครไนซ์เนื้อหาที่กว้างขวางยิ่งขึ้น แอพ Universal Windows Platform รวมถึงความสามารถในการเชื่อมต่อกับจอแสดงผลและการใช้เมาส์และแป้นพิมพ์บนฮาร์ดแวร์ที่รองรับ ไมโครซอฟต์ได้สร้างเครื่องมือสำหรับนักพัฒนาเพื่อพอร์ตแอปอ็อบเจกทีฟ-ซีของไอโอเอสโดยจำเป็นต้องปรับเปลี่ยนเพียงเล็กน้อย สมาร์ทโฟนวินโดวส์โฟน 8.1 สามารถอัปเกรดเป็นวินโดวส์ 10 โมบายล์ได้ ตามการสนับสนุนจากผู้ผลิตและผู้ให้บริการ คุณสมบัติบางอย่างขึ้นอยู่กับความเข้ากันได้ของฮาร์ดแวร์
วินโดวส์ 10 โมบายล์ได้รับการออกแบบมาเพื่อใช้กับสมาร์ทโฟนและแฟบเล็ตที่ทำงานบนสถาปัตยกรรมเออาร์เอ็มแบบ 32 บิต ไมโครซอฟต์ยังตั้งใจที่จะใช้แพลตฟอร์มนี้ใช้กับแท็บเล็ตเออาร์เอ็มที่มีหน้าจอขนาด 9 นิ้วหรือเล็กกว่านั้น แต่อุปกรณ์ดังกล่าวไม่เคยวางจำหน่ายในเชิงพาณิชย์ วินโดวส์ 10 โมบายล์เข้าสู่เบต้าสาธารณะสำหรับสมาร์ทโฟนลูเมียบางรุ่นในวันที่ 12 กุมภาพันธ์ 2015 สมาร์ทโฟนลูเมียเครื่องแรกที่ทำงานโดยวินโดวส์ 10 โมบายล์เปิดตัวเมื่อวันที่ 20 พฤศจิกายน 2015 ในขณะที่อุปกรณ์วินโดวส์โฟนที่สามารถอัปเดตได้ ได้อัปเดตเป็นวินโดวส์ 10 โมบายล์เมื่อวันที่ 17 มีนาคม 2016 ตามการสนับสนุนจากผู้ผลิตและผู้ให้บริการ
แพลตฟอร์มนี้ไม่เคยได้รับความนิยมหรือส่วนแบ่งการตลาดในระดับที่มีนัยสำคัญเมื่อเทียบกับแอนดรอยด์หรือไอโอเอส ในปี 2017 ไมโครซอฟต์ได้เริ่มลดการพัฒนาวินโดวส์ 10 โมบายล์ลงเนื่องจากผู้ใช้และนักพัฒนาไม่สนใจในแพลตฟอร์ม การสนับสนุนสำหรับวินโดวส์ 10 โมบายล์ สิ้นสุดในวันที่ 14 มกราคม 2020 วินโดวส์ 10 โมบายล์มีส่วนแบ่งตลาด 0.03% ในเดือนพฤษภาคม 2020
แคว้นอัสตราฮัน

แคว้นอัสตราฮัน ("Astrakhanskaya oblast") เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ในภูมิภาควอลกาทางตอนใต้ของรัสเซีย ศูนย์กลางการบริหารของแคว้นคือเมืองอัสตราฮัน มีประชากรอยู่ 1,010,073 คนจากการสำรวจสำมะโนประชากรใน ค.ศ. 2010
ประวัติศาสตร์.
ภูมิภาคอัสตราฮันเป็นบ้านเกิดของชาวบูจาน ซึ่งเป็นหนึ่งในชนเผ่าสลาฟหลายเผ่าที่ชาวรัสเซียสมัยใหม่ได้พัฒนา พวกเขาอาศัยอยู่ทางตอนใต้ของรัสเซียและอาศัยอยู่บริเวณรอบแม่น้ำบูจาน โดยเริ่มตั้งแต่ศตวรรษที่ 16 ภูมิภาคนี้อยู่ภายใต้อิทธิพลของอินเดีย แคว้นบูจานถูกจัดตั้งขึ้นเมื่อวันที่ 27 ธันวาคม ค.ศ. 1943 บนพื้นที่บางส่วนของสาธารณรัฐสังคมนิยมปกครองตนเองโซเวียตคัลมึค และเขตอัสตราฮันของแคว้นสตาลินกราด ตั้งแต่เดือนสิงหาคม–ธันวาคม ค.ศ. 1942 ทหารเยอรมันมาถึงขอบของแคว้นอัสตราฮันและข้ามเขตเข้าไปในภูมิภาค โดยเริ่มตั้งแต่อับแวร์ระหว่าง ค.ศ. 1942 ถึง ค.ศ. 1943 และกองทหารนาซีใน ค.ศ. 1941–44
แคว้นตูลา

แคว้นตูลา ("Tulskaya oblast") เป็นหน่วยองค์ประกอบของสหพันธรัฐรัสเซีย (แคว้น) มีภูมิศาสตร์อยู่ในภูมิภาครัสเซียในโซนยุโรป และเป็นส่วนหนึ่งของเขตสหพันธ์กลาง ครอบคลุมพื้นที่ 25,700 ตารางกิโลเมตร (9,900 ตารางไมล์) และมีประชากร 1,553,925 คน (2010) โดยที่เมืองตูลาเป็นเมืองที่ใหญ่ที่สุดและเป็นศูนย์กลางการบริหารของแคว้นตูลา
แคว้นตูลามีพรมแดนติดกับแคว้นมอสโกทางตอนเหนือ, แคว้นเรียซันทางตะวันออก, แคว้นลีเปตสค์ทางตะวันออกเฉียงใต้, แคว้นโอริออลทางตะวันตกเฉียงใต้ และแคว้นคาลูกาทางทิศตะวันตก แคว้นตูลาเป็นหนึ่งในดินแดนที่พัฒนาและมีลักษณะเป็นเมืองมากที่สุดในรัสเซีย และอาณาเขตส่วนใหญ่ก่อให้เกิดการรวมตัวของตูลา-โนโวโมคอฟสค์ซึ่งเป็นเขตเมืองที่มีประชากรมากกว่า 1 ล้านคน
แอนดรอยด์ 11

แอนดรอยด์ 11  เป็นรุ่นหลักที่ 11 และรุ่นที่ 18 -ของแอนดรอยด์ซึ่งเป็นระบบปฏิบัติการสำหรับอุปกรณ์พกพาที่พัฒนาโดยโอเพนแฮนด์เซตอัลไลแอนซ์นำโดยกูเกิล เผยแพร่เมื่อวันที่ 8 กันยายน 2020
โทรศัพท์เครื่องแรกที่เปิดตัวในยุโรปพร้อมแอนดรอยด์ 11 คือ Vivo X51 5G และหลังจากเผยแพร่รุ่นเสถียรแล้ว โทรศัพท์เครื่องแรกในโลกที่มาพร้อมกับแอนดรอยด์ 11 ต่อจาก Google Pixel 5 คือ OnePlus 8T
ณ เดือนสิงหาคม 2021 อุปกรณ์แอนดรอยด์ 26.79% ใช้แอนดรอยด์ 11 (API 30) ทำให้เป็นเวอร์ชันแอนดรอยด์ที่มีการใช้งานมากที่สุดเป็นอันดับสอง
นำเสนอ.
<templatestyles src="Reflist/styles.css" />
อาซูกะ ไซโต

อาซูกะ ไซโต (; โรมาจิ: "Asuka Saitō"; ; เกิดเมื่อวันที่ 10 สิงหาคม ค.ศ. 1998 ใน โตเกียว ประเทศญี่ปุ่น) เป็น ไอดอล นักร้อง นักแสดง และนางแบบแฟชั่น ลูกครึ่งญี่ปุ่น-พม่า เธอเป็นอดีตสมาชิกรุ่นแรกของ โนกิซากะโฟร์ตีซิกซ์ ส่วนสูง 158 ซม. กรุ๊ปเลือด กรุ๊ป O ชื่อเล่น あしゅ、あしゅりん 
ชีวิตช่วงต้น.
เธอเกิดเมื่อวันที่ 10 สิงหาคม 1998 ที่โตเกียว แม่ของเธอมาจากประเทศพม่า ส่วนพ่อของเธอมาจากประเทศญี่ปุ่น เธอเปิดตัวในฐานะนักแสดงในปี 2550 ในภาพยนตร์ ซากุรัน
ประวัติ.
เธอประสบความสำเร็จในการออดิชั่นสำหรับกไอดอลรุ่นแรกของ โนกิซากะโฟร์ตีซิกซ์ โดยเปิดตัวในฐานะไอดอลในซิงเกิลแรกของกลุ่ม " Guruguru Curtain " ในเดือนกุมภาพันธ์ 2012 เธอกลายเป็นสมาชิกเซ็นเตอร์ ในซิงเกิล โนกิซากะโฟร์ตีซิกซ์ ครั้งที่ 15 " Hadashi de Summer " ในปี 2016 เธอทำงานเป็นนักแสดงและนางแบบและได้มีบทบาทนำ ในภาพยนตร์ " You Are the Apple of My Eye"
และละครสยองขวัญ "ZambiZambi" ในปี 2015 เธอได้เป็นนางแบบพิเศษให้กับนิตยสารแฟชั่น CUTiE ในปี 2017 สมุดภาพเล่มแรกของเธอ ชื่อ Shiosai ขายได้ 58,215 เล่มในสัปดาห์แรก ณ เดือนธันวาคม 2018 สมุดภาพขายได้กว่า 200,000 เล่ม
อาซูกะประการจบการศึกษา (ยุติบทบาทกับวง) จากโนกิซากะโฟร์ตีซิกซ์ เมื่อวันที่ 4 พฤศจิกายน ค.ศ. 2022 เธอถือว่าเป็นสมาชิกรุ่นแรกที่จบการศึกษาออกจากวง แต่เธอจะยังคงทำกิจกรรมกับวงจนถึงสิ้นปี 2022 และมีแผนการจัดคอนเสิร์ตจบการศึกษาในปี ค.ศ. 2023 และอาซูกะยุติการทำกิจกรรมกับวงอย่างเป็นทางการเมื่อวันที่ 31 ธันวาคม ค.ศ. 2022 
ผลงาน.
โนกิซากะโฟร์ตีซิกซ์ A-Sides.
"ดูรายชื่อผลงานเพลงของโนกิซากะโฟร์ตีซิกซ์เพิ่มเติมที่": รายชื่อผลงานเพลงของโนกิซากะโฟร์ตีซิกซ์
กอลเอเยแฆลีลี

กอลเอเยแฆลีลี  เป็นหมู่บ้านในตำบลแฮมอยจอน อำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 561 คนใน 122 ครัวเรือน
อาลาอีดัรวาซา

อาลาอีดัรวาซา  เป็นทางเข้าออกทิศใต้ ของมัสยิดกุววตุลอิสลาม (Quwwat-ul-Islam Mosque) ในหมู่โบราณสถานกุตับมีนาร์ ในเมหราวลี เดลี ประเทศอินเดีย สร้างขึ้นโดยสุลตานอาลาอูดดีน ขาลจี ในปี 1311 โดนเป็นส่วนหนึ่งของแผนการก่อสร้างซุ้มประตูสี่ซุ้มรอบมัสยิด อย่างไรก็ตาม มีเพียงอาลาอีดัรวาซาที่ก่อสร้างเสร็จ เนื่องจากอาลาอูดดีนเสียชีวิตไปในปี 1316
ดัรวาซา (ซุ้มประตู) นี้สร้างขึ้นด้วยสถาปัตยกรรมอินโด-อิสลาม และถือว่าเป็นสิ่งปลูกสร้างแรกในอินเดียที่สร้างขึ้นด้วยวิธีการก่อสร้างแบบอิสลาม ปัจจุบัน อาลาอีดัรวาซาเป็นส่วนหนึ่งของแหล่งมรดกโลกโดยยูเนสโก
เซนต์เซย่า เทพบุตรแห่งดวงดาว

เซนต์เซย่า เทพบุตรแห่งดวงดาว  เป็นซีรีส์แอนิเมชันเน็ตต้นฉบับญี่ปุ่น-อเมริกัน ที่สร้างจากเรื่อง "เซนต์เซย์ย่า" ซีรีส์มังงะของญี่ปุ่นในช่วงทศวรรษ 1980 โดย มาซามิ คุรุมาดะ
โครงเรื่อง.
เซย์ย่า เด็กวัยรุ่นได้รับคัดเลือกจากอัลมัน คิดโดให้มาเป็นอัศวินสีบรอนซ์  ในตำนาน ซีรีส์นี้เป็นเนื้อเรื่องของกลุ่มอัศวินสีบรอนซ์ซึ่งพวกเขาต่อสู้กับนักรบผู้ยิ่งใหญ่ในการทพภารกิจเพื่อเป็นนักรบเทพธิดาอาธีนา ในขณะที่เซย์ย่ากำลังตามหาพี่สาวที่หายตัวไปพร้อมกัน
ทุนนิยมยุคปลาย

ทุนนิยมยุคปลาย  เป็นคำที่ปรากฏช้ในงานพิมพ์ครั้งแรกโดยนักเศรษฐศาสตร์ชาวเยอรมัน เวอร์เนอร์ ซอมบาร์ต ในสหรัฐและแคนาดาปัจจุบันนิยมใช้คำนี้เพื่อเรึยกความไร้สาระ, ความย้อนแย้ง, วิกฤต, ความอยุติธรรม และความไม่เท่าเทียมที่สามารถรับรู้ได้ อันเกิดจากการพัฒนาธุรกิจในยุคใหม่
ทุนนิยมยุคปลายเป็นคำใช้เรียกยุคสมัยทางประวัติศาสตร์นับตั้งแต่ปี 1940 ซึ่งรวมถึงการเติบโตขอบธุรกิจยุคหลังสิ้นสุดสงครามโลกครั้งที่สองที่เรียกว่า "ยุคทองของทุนนิยม" คำนี้ปรากฏใช้ในยุโรปภาคพื้นทวีปมาก่อน และเป็นที่รู้จักในโลกภาษาอังกฤษจากการแปลของเออร์เนสต์ แมนเดล ในหนังสือเรื่อง "Late Capitalism" ตีพิมพ์ในปี 1975 ที่ซึ่งแมนเดลพยายามจะให้คำอธิบายแบบมาร์กซิสต์ดั้งเดิมเกี่ยวกับ "ยุคทองของทุนนิยม"
เออร์เนสต์ แมนเดล.
นักเศรษฐศาสตร์สายมาร์กซิสตฺ เออร์เนสต์ แมนเดล ระบุว่า "ทุนนิยมยุคปลาย" จะเต็มไปด้วยเล่ห์กล (machinations) หรือ ความไม่แน่นอน (fluidities) ของทุนทางเศรษฐกิจ และผ่านการการกลายเป็นสินค้า (commodification) และ การกลายเป็นอุตสาหกรรมที่สูงชึ้นมาก ที่ครอบคลุมไปถึงแง่มุมต่าง ๆ ของชีวิตมนุษย์มากขึ้น แมนเดลเชื่อว่า "ภาพของ[ทุนนิยมยุคปลาย]นั้นไม่ใกล้เคียงกับการเป็นภาพแทนของ 'สังคมยุคหลังอุตสาหกรรม' เลย" และทุนนิยมยุคปลาย "ประกอบสร้างการกลายเป็นอุตสาหกรรมไปทั่ว ("generalized universal industrialization") เป็นครั้งแรกในประวัติศาสตร์"
แมนเดลเลือกใช้คำว่า "neo-capitalism" มากกว่าจนถึงปลายทศวรรษ 1960s คำนี้ปรากฏใช้โดยนักวิชาการชาวเบลเยียมและฝรั่งเศสมากในเวลานั้น
เฟรดดริก เจมซัน.
เฟรดดริก เจมซัน หยิบยืมมุมมองแบบแมนเดลมาเป็นพื้นฐานในงานเขียนชิ้นสำคัญของเขา "Postmodernism, or, the Cultural Logic of Late Capitalism" ความเป็นหลังสมัยใหม่ของเจมซันรวมถึงรูปแบบ (mode) ใหม่ของการผลิตวัฒนธรรม (การพัฒนาของวรรณกรรม, ภาพยนตร์, วิจิตรศิลป์, วิดีโอ, ทฤษฎีทางสังคม ฯลฯ) ซึ่งแตกต่างอย่างชัดเจนจากยุคสมัยใหม่
เจมซันระบุว่ายุคของทุนนิยมยุคปลายเป็นยุคใหม่และเป็นการพัฒนาที่เคยไม่คู่ขนานไปกับความต้องการของโลกมาก่อน อย่างไรก็ตาม ทุนนิยมยุคปลายแตกต่างจากการทำนายของมาร์กซ์เกี่ยวกับระยะทชนุดท้ายของทุนนิยมึงระยะนุดท้ายขอบทุนนิยม
การใช้ในบริบทสมัยใหม่.
บทความปี 2017 บน "The Atlantic" ระบุว่า "ทุนนิยมยุคปลาย" เป็นคำกว้าง ๆ ใช้เรียกวัฒนธรรมธุรกิจยุคใหม่ และกลายเป็นคำที่ใช้อธิบายปรากฏการณ์ของทุนนิยมที่มีผลบิดเบือนชีวิตมนุษย์ มักใช้เป็นคำประชดประชันหรือวิจารณ์ นอกจากนี้ยังใบ้ในแง่ที่ว่า ทุนนิยมลักษณะนี้จะไม่คงอยู่ตลอดไป อะนเป็นผลจากปัญหาที่สร้างขึ้นโดยธุรกิจนั้นเริ่มมีมากขึ้นและควบคุมยากขึ้น
เซตวีตาลี

ในคณิตศาสตร์ โดยเฉพาะทฤษฎีเมเชอร์ เซตวีตาลี  เป็นตัวอย่างของเซตของจำนวนจริงที่ไม่สามารถหาเมเชอร์แบบเลอเบกได้ เซตดังกล่าวถูกกล่าวถึงเป็นครั้งแรกโดย จูเซปเป วีตาลี ในปี ค.ศ. 1905 ทฤษฎีบทวีตาลีเป็นทฤษฎีบทที่กล่าวว่ามีเซตดังกล่าวอยู่จริง เซตวีตาลีมีมากมายเป็นจำนวนอนันต์นับไม่ได้ และการมีอยู่ของเซตดังกล่าวต้องอาศัยสัจพจน์ของการเลือก ในปี ค.ศ. 1970 โรเบิร์ต โซโลเวย์ได้สร้างโมเดลของทฤษฎีเซตแซร์เมโล-แฟรงเคิลที่ไม่มีสัจพจน์การเลือก และทุกสับเซตของเซตของจำนวนจริงหาเมเชอร์แบบเลอเบกได้ โดยอาศัยการมีอยู่ของ inaccessible cardinal เรียกว่า โมเดลของโซโลเวย์
การสร้างและสมบัติการหาเมเชอร์ไม่ได้.
เซตวิตาลีคือเซตย่อยของช่วงปิด <math>[0, 1]</math> ซึ่งมีสมบัติว่า สำหรับจำนวนจริง <math>r</math> ใด ๆ จะมีจำนวนจริง <math>v\in V</math> เพียงตัวเดียวเท่านั้นที่ทำให้ <math>v - r</math> เป็นจำนวนตรรกยะ เซตของจำนวนตรรกยะ <math>\mathbb{Q}</math> เป็นสับกรุปปรกติของเซตของจำนวนจริง <math>\mathbb{R}</math> ภายใต้การบวก ดังนั้นจึงหากรุปผลหาร <math>\mathbb{R}/\mathbb{Q}</math> ได้ ซึ่งกรุปผลหารดังกล่าวมีสมาชิกเป็นโคเซตของจำนวนตรรกยะในรูป <math>\mathbb{Q} + r</math> สำหรับบาง <math>r \in\R</math>
สมาชิกในกรุป <math>\mathbb{R}/\mathbb{Q}</math> เป็นเซตที่แบ่งกั้น <math>\R</math> และแต่ละสมาชิกหนาแน่นใน <math>\mathbb{R}</math> ดังนั้นอินเตอร์เซคชั่นของสมาชิกใน <math>\mathbb{R}/\mathbb{Q}</math> และเซต <math>[0,1]</math>ไม่เป็นเซตว่าง โดนอาศัยสัจพจน์ของการเลือก เราสามารถหาสมาชิกมาหนึ่งตัวจากแต่ละอินเตอร์เซคชั่นนั้นมารวมกันได้เป็นเซตเซตหนึ่ง เซตใด ๆ ที่สร้างมาและมีสมบัติดังกล่าวเรียกว่า เซตวีตาลี
เซตวีตาลีทุกเซตมีขนาดอนันต์นับไม่ได้ และ <math>v-u</math> เป็นจำนวนอตรรกยะสำหรับทุก <math>u,v \in V</math>ที่ซึ่ง <math>u \neq v</math>
การหาเมเชอร์ไม่ได้.
เซตวีตาลี <math>V</math> ใด ๆ หาเมเชอร์ไม่ได้
พิสูจน์ — 
การพิสูจน์ใช้การพิสูจน์โดยหาข้อขัดแย้ง ให้ <math>q_1, q_2, \dotsc</math> เป็นการเรียงลำดับของจำนวนตรรกยะในช่วง <math>[-1,1]</math> จากการสร้างจะเห็นว่า เซต <math>V_k = V + q_k = \{v + q_k : v\in V\}</math> ที่เกิดจากการเลื่อนขนานเซต <math>V</math> เป็นเซตที่ไม่มีส่วนร่วมกันทุกคู่เมื่อ <math>k = 1, 2, \dotsc</math> และยิ่งไปกว่านั้น
 <math>[0,1]\subseteq\bigcup_k V_k\subseteq[-1,2]</math>
 เพื่อพิสูจน์การเป็นสับเซตตอนแรก พิจารณาจำนวนจริง <math>r</math>ใด ๆ ในช่วง <math>[0,1]</math> และให้ <math>v \in V</math> เป็นตัวแทนของชั้นสมมูล <math>[r]</math> แล้วจะได้ว่า <math>r -v = q_i</math> สำหรับบางจำนวนตรรกยะ <math>q_i \in [-1,1]</math> จึงทำให้ <math>r \in V_i</math>
หาเมเชอร์เลอเบกของเซตข้างต้น:
 <math>1 \leq \sum_{k=1}^\infty \lambda(V_k) \leq 3</math>
เนื่องจากเมเชอร์เลอเบกมีค่าเท่าเดิมภายใต้การเลื่อนขนาน ส่งผลให้ <math>\lambda(V_k) = \lambda(V)</math> และได้ว่า
 <math>1 \leq \sum_{k=1}^\infty \lambda(V) \leq 3</math>
ซึ่งทำให้เกิดข้อขัดแย้ง เพราะผลรวมอนันต์ของ <math>\lambda(V)</math> เป็นได้สองค่าคือ 0 หรืออนันต์เท่านั้น ทั้งนี้เป็นเพราะว่า <math>\lambda(V)</math> มีได้สองค่าคือเป็นศูนย์หรือจำนวนจริงบวกสักตัว ดังนั้น <math>V</math> หาเมเชอร์ไม่ได้
อุลตร้าแมน (มังงะ)

อุลตร้าแมน  เป็นซีรีส์มังงะญี่ปุ่นที่เขียนโดยเออิจิ ชิมิสึ และวาดโดย
โทโมฮิโระ ชิโมกุจิจาก "ไลน์บาร์เรลส์ออฟไอรอน" ที่มีชื่อเสียง ตีพิมพ์ในนิตยสาร "มันธ์ลีฮีโร่" ตั้งแต่ฉบับปฐมฤกษ์ ซึ่งเป็นส่วนหนึ่งของแฟรนไชส์"อุลตร้าแมน"และภาคต่อมังงะของละครโทรทัศน์ปี ค.ศ. 1966 และได้ถูกรวบรวมในรูปแบบรวมเล่ม "ทังโกบง" เมื่อเดือนธันวาคม ค.ศ. 2020 ต่อมาได้ถูกผลิตในรูปแบบอนิเมชั่นเน็ตต้นฉบับ (ONA) ของ3DCG ดัดแปลงที่ร่วมผลิตโดยโปรดัคชันไอจีและโซลาดิจิทัลอาร์ตส์ ได้รับการเผยแพร่ในเน็ตฟลิกซ์ เมื่อในเดือนเมษายน ค.ศ. 2019
ดราส

ดราส (อักษรโรมัน: Dras หรือ Drass; ISO transliteration: "") เป็นฮิลล์สเตชั่นในอำเภอคาร์กิล ลาดัก ประเทศอินเดีย ตั้งอยู่บนทางด่วนสาย NH 1 ระหว่างช่องเขาโซจีลากับเมืองคาร์กิล ดราสเป็นแหล่งท่องเที่ยวสำคัญหนึ่ง และได้รับการขนานนามเป็น "ประตูสู่ลาดัก"
คัง มิน-ฮย็อก

คัง มิน-ฮย็อก (เกิด 28 มิถุนายน พ.ศ. 2534) เป็นนักดนตรี นักร้อง-นักแต่งเพลง และนักแสดงชาวเกาหลีใต้ เขาเป็นมือกลองของวงร็อคเกาหลีใต้ซีเอ็นบลู
ละครไทงะ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ละครไทงะ (; โรมาจิ: "Taiga Dorama"; ละครแม่น้ำใหญ่) เป็นชื่อที่สถานีโทรทัศน์เอ็นเอชเคใช้เรียกละครโทรทัศน์ประเภทประวัติศาสตร์ที่ฉายตลอดทั้งปีในประเทศญี่ปุ่น ละครไทงะเริ่มต้นในปี 1963 โดยได้ฉายละครโทรทัศน์เรื่อง "ฮานะโนะโชไง" (Hana no Shōgai) เป็นเรื่องแรก นำแสดงโดยนักแสดงคาบูกิ โอโนเอะ โชโระกุที่สอง และ อาวาชิมะ ชิกาเกะ โดยปกติแล้วสถานีโทรทัศน์ฯ จะจ้างนักเขียนบทและผู้กำกับไม่ซ้ำกันในแต่เรื่อง
การที่ได้เป็นนักแสดงในละครไทงะนั้น สำหรับชาวญี่ปุ่นแล้วถือว่าเป็นเกียรติอันสูงส่งในวงการนักแสดงญี่ปุ่น และนับเป็นหนึ่งในเครื่องชี้วัดว่าผู้ที่ได้แสดงละครไทงะนั้น เป็นนักแสดงลำดับต้น ๆ ของประเทศแล้ว
ละครไทงะมีค่าใช้จ่ายในการผลิตที่สูงมาก ขั้นตอนการถ่ายทำของละครไทงะจะเริ่มต่อเมื่อบทละครนั้นเสร็จสิ้นในหนึ่งต่อสามของบทละครที่ต้องเขียนทั้งหมด และในหลาย ๆ ครั้ง ละครไทงะจะถูกดัดแปลงมาจากนวนิยาย ถึงแม้จะเป็นเช่นนั้น ผู้ชมชาวญี่ปุ่นจะกล่าวว่าละครไทงะนั้น เป็นละครอันส่งค่าที่สุดในบรรดาละครญี่ปุ่น แต่เรตติ้งกลับค่อย ๆ ลดลงในช่วงหลายปีที่ผ่านมา
ละครชุดพิเศษของเอ็นเอชเค.
"นักกู้สู้ปฐพี" เป็นหนึ่งในละครชุดพิเศษของเอ็นเอชเค ที่จะต้องถูกฉายในปี 2006 ก็ตาม แต่ด้วยสาเหตุที่ว่านักเขียนบทของละครเรื่องนี้กระทำอัตนิบาตกรรมจึงทำให้เกิดการล่าช้าในการผลิตและถ่ายทำ โดยละครชุดพิเศษนี้จะถูกแบ่งออกเป็นสามฤดูกาล ฉายในช่วงปลายเดือนพฤศจิกายน จนถึงปลายเดือนธันวาคม
อี จง-ฮย็อน

อี จง-ฮย็อน (เกิด 15 พฤษภาคม พ.ศ. 2533) เป็นนักดนตรี นักร้อง นักแต่งเพลง และนักแสดงชาวเกาหลีใต้ เขาเป็นอดีตมือกีตาร์และนักร้องนำของวงร็อคเกาหลีใต้ซีเอ็นบลู เขาเปิดตัวการแสดงครั้งแรกในภาพยนตร์กวีนิพนธ์เรื่อง "อะคูสติก" ในปี ค.ศ. 2010 ตามมาด้วยการแสดงทางโทรทัศน์ในละครเกาหลีเรื่อง "อะเจนเทิลแมนส์ดิกนิตี" ในปี ค.ศ. 2012 เขาปรากฏตัวในละครโทรทัศน์ "ออเรนจ์มามาเลด" (2015), "ลินเกอรีเกิร์ลสเจเนเรชัน" (2017) และ เอเวอร์กรีน (2018).
ในเดือนสิงหาคม ค.ศ. 2019 อีออกจากวงซีเอ็นบลู หลังจากมีกระแสต่อต้านเกี่ยวกับข้อความส่วนตัวถึงยูทูบเบอร์และท่ามกลางข้อกล่าวหาว่าเขาดูวิดีโอที่ผิดกฎหมายและมีการสนทนาทางเพศที่ไม่เหมาะสมซึ่งทำให้ผู้หญิงเสื่อมเสียในห้องสนทนากาเกาทอล์คของช็อง จุน-ยัง ซึ่งเป็นส่วนหนึ่งของกรณีอื้อฉาวเบิร์นนิงซัน
บอบรอฟนีกี

บอบรอฟนีกี ([bɔbrɔvˈniki]) เป็นหมู่บ้านในเทศมณฑลลิปนอ จังหวัดกูยาวือ-ปอมอแช ประเทศโปแลนด์ ตั้งอยู่ห่างจากลิปนอไปทางตะวันตกเฉียงใต้ประมาณ และห่างจากทอรูนไปทางตะวันออกเฉียงใต้ประมาณ ในสมัยกลาง หมู่บ้านนี้เคยเป็นส่วนหนึ่งของดินแดนดอบชึญ หมู่บ้านนี้มีประชากร 980 คน
วะฏันฮะมาราอาซาดกัชมีร์

วะฏันฮะมาราอาซาดกัชมีร์ (‎) เป็นเพลงชาติแห่งแคว้นอาซาดแคชเมียร์ แคว้นทางตอนเหนือของอนุทวีปอินเดีย ซึ่งปัจจุบันปกครองโดยปากีสถาน มีต้นแบบมาจากบทกวีชื่อเดียวกันที่ประพันธ์ขึ้นในช่วงกลางทศวรรษ 1960 โดย Hafīz Jālandhari เป็นแรงบันดาลใจในช่วงสงครามความขัดแย้งอินโด-ปากีสถาน ค.ศ. 1965
หมายเหตุ.
<templatestyles src="Reflist/styles.css" />
อี แจ-จิน

อี แจ-จิน (เกาหลี: ; ฮันจา: ; อาร์อาร์: "Lee Jae-jin"; ; เกิด 17 ธันวาคม พ.ศ. 2534) เป็นนักดนตรีและนักแสดงชาวเกาหลีใต้ เขาเป็นสมาชิกวงร็อคเอฟ.ที. ไอส์แลนด์ ซึ่งเขาทำหน้าที่เป็นมือเบสและนักร้องที่ 2 เขายังมีส่วนส่วนร่วมในผลงานของเอฟ.ที. ไอส์แลนด์หลายอย่างด้วยตัวเขาเอง
วัดเทพนิมิตร (จังหวัดฉะเชิงเทรา)

วัดเทพนิมิตร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหน้าเมือง อำเภอเมืองฉะเชิงเทรา จังหวัดฉะเชิงเทรา มีเนื้อที่ทั้งหมด 25 ไร่เศษ 
วัดเทพนิมิตรสร้างขึ้นเมื่อ พ.ศ. 2411 โดยท่านพระครูศิริปัญญามุนี (อ่อน เทวนิโก) นามสกุล (ตงติ๊ด) จากวัดสัมพันธวงศารามวรวิหาร กรุงเทพมหานคร ได้ธุดงค์ผ่านมา ญาติโยมเกิดความศรัทธา อุบาสิกาอิ่ม อุบาสิกาขำ อุบาสิกาหนู อุบาสิกาแมว อุบาสิกาอิน อุบาสิกาง่วน และคนอื่น ๆ ได้ซื้อที่ดินจากอุบาสิกาเล็ก เป็นราคา 3 ชั่ง (250 บาท) ส่วนอุบาสิกาเล็ก เจ้าของที่ดินช่วยออก 20 บาท พร้อมยกเหย้าเรือนถวายเพื่อสร้างวัด ท่านอ่อน เทวนิโภ เมื่อได้รับถวายที่ดินได้ลงมือสร้างกุฎิสงฆ์เป็นที่พัก ปลูกเป็นหมู่กุฎิล้อมหอฉัน มีที่สวดมนต์อยู่ตรงกลางปลูกตามแนวริมคลองบ้านใหม่ ต่อมาสร้างศาลาการเปรียญ 1 หลัง กว้าง 5 วา ยาว 7 วา 2 ศอก มุงด้วยกระเบื้องมอญมีศาลาเล็กด้านหน้า 2 หลัง แต่ศาลาเล็ก กว้าง 3 วา 3 ศอก ยาว 7 วา ส่วนมากใช้ไม้สักมุงกระเบื้องมอญสร้างแล้วเสร็จราว พ.ศ. 2421–2422 ตั้งชื่อวัดว่า "วัดเทพนิมิตร" มีพระท้วมปกครองวัด ชื่อของวัดมาจากกการก่อสร้างเสร็จโดยเร็วเปรียบประหนึ่งว่า มีเทวดามาช่วยสร้างให้ วัดได้รับพระราชทานวิสุงคามสีมาเมื่อ พ.ศ. 2479
ปูชนียวัตถุที่สำคัญ คือ พระพุทธไสยาสน์ขนาดใหญ่ที่สุดในจังหวัดฉะเชิงเทรา ชาวบ้านเรียก "หลวงพ่อโต" เป็นพระประธานประจําอุโบสถ พระครูศิริปัญญามุนี(อ่อน เทวนิโภ) ได้มาจากวัดแห่งหนึ่งทางจังหวัดราชบุรี เนื้อทองสัมฤทธิ์ลงรักปิดทอง ปางสมาธิ สังฆาฏิ จีวร ลายดอกพิกุล และมีพระนอนกระจก สร้างโดยท่านพระครูศิริปัญญามุนี (อ่อน เทวนิโภ) ราว พ.ศ. 2419 วัดยังได้รับพระราชทานพระรูปหล่อรัชกาลที่ 8 รูปหนึ่ง เป็นทองแดงลักษณะกลม เส้นผ่านศูนย์กลาง 44 ซม. เมื่อ พ.ศ. 2480 ซึ่งปัจจุบันพระบรมรูปหล่อนี้ประดิษฐานไว้ด้านหน้าอุโบสถ
ชเว มิน-ฮวัน

ชเว มิน-ฮวัน (lang-ko|최민환|Choi Min-hwan}}; ; เกิด 11 พฤศจิกายน พ.ศ. 2535) หรือที่รู้จักในชื่อ มินฮวัน เป็นนักร้อง นักดนตรี มือกลองและนักแสดงชาวเกาหลีใต้ เขาเป็นสมาชิกวงร็อคเอฟ.ที. ไอส์แลนด์ ซึ่งเขาทำหน้าที่เป็นมือกลองและนักร้องสนับสนุน เขาเป็นสมาชิกที่อายุน้อยที่สุดของกลุ่ม ในปี พ.ศ. 2560 ชเวกลายเป็นนักชิมที่ผ่านการรับรองเป็นผู้ชำนาญและซอมเมลิเยร์เนื้อไก่
วัดปากคลองบางขนาก

วัดปากคลองบางขนาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขนาก อำเภอบางน้ำเปรี้ยว จังหวัดฉะเชิงเทรา มีเนื้อที่ 13 ไร่ 3 งาน 60 ตารางวา ปัจจุบันมีพระอธิการเมี้ยน ฐานิสสโร เป็นเจ้าอาวาส
วัดปากคลองบางขนากตั้งวัดเมื่อ พ.ศ 2339 ได้รับพระราชทานวิสุงคามสีมา เมื่อ พ.ศ. 2511 แต่เดิมที่ตั้งของหมู่บ้านมีต้นขนากขึ้นอยู่อย่างหนาแน่น ชาวบ้านจึงเรียกชื่อหมู่บ้านนี้ว่า "บางขนาก" ต่อมามีพระภิกษุสองพี่น้องได้ใช้เรือเป็นพาหนะ จะไม่อยู่ประจำวัดแต่จะอยู่ในเรือสำปั้น และได้ชักชวนประชาชนร่วมกันสร้างวัดที่ปากคลองบางขนาก และตั้งชื่อวัดว่า "วัดปากคลองบางขนาก" บริเวณคลองนั้นเป็นคลองที่ขุดในสมัยพระบาทสมเด็จพระนั่งเกล้าเจ้าอยู่หัว โดยขุดตั้งแต่หัวหมากไปจนถึงบางขนากเพื่อใช้เส้นทางลำเลียงเสบียงอาหารและยุทโธปกรณ์ในการทำศึกกับญวน 
ศาลาเรือนไทยริมน้ำของวัด เป็นศาลาที่มีการสร้างมาตั้งแต่สมัยรัชกาลที่ 5 ตั้งอยู่ด้านหน้าศาลาจัตุรมุข เป็นศาลานั่งพักริมน้ำ หลังคามุงด้วยกระเบื้องเคลือบ ทรงจั่ว รอบชายคาประดับด้วยไม้ที่ปักฉลุเป็นลวดลายลักษณะโค้งไปตามขอบหลังคาของศาลาสวยงามทั้งสี่ด้าน หน้าบันศาลาจะเป็นไม้แกะสลักภาพพระพุทธรูปปางสมาธิ ในกรอบไม้แกะสลักที่อ่อนช้อย วัดมีโบราณวัตถุหลายชิ้น เช่น พานทองเหลืองโบราณ ไหโบราณ หีบใส่คัมภีร์โบราณ เครื่องบดยาโบราณ กระโถนปากแตร คัมภีร์ใบลาน และเก๋งจีนหกเหลี่ยม
โอ คาปิซ

โอ คาปิซ  หรือที่รู้จักในชื่อ Capiz Hymn (เพลงสรรเสริญคาปิซ) ฺ เป็นเพลงประจำจังหวัดคาปิซ ใน ประเทศฟิลิปปินส์
ประวัติศาสตร์.
เพลง โอ คาปิซ ประพันธโดย Charmaine O. Guartero ครูสอนดนตรีระดับไฮสคูลที่มหาวิทยาลัยฟิลาเมอร์คริสเตียน (Filamer Christian University) เป็นผู้ชนะในการประกวดเพลงประจำจังหวังคาปิซ และเพลงอื่นๆ อีก 24 เพลงที่เข้าร่วมในรอบคักเลือก ในการประกวด จัดขึ้นรั้งแรกเมื่อวันที่ 21 เมษายน 2006 ณ Hall of Governors ใน เมืองโรซัส ซึ่ง Guartero ยังได้รับรางวัล 20,000 เปโซ โล่ประกาศเกียรติคุณและใบรับรองจากผู้ว่าการ Vicente Bermejo 
เพลงสรรเสริญได้รับการรับรองเมื่อวันที่ 23 มิถุนายน ค.ศ. 2006 โดยคำสั่งของซังกูเนียงปันลาลาวีกันประจำจังหวัดคาปิซ และดำเนินการเป็นครั้งแรกในวันครบรอบการกฎบัตรของจังหวัด ข้อตกลงปัจจุบัน ได้ถูกเปิดเผยเมื่อ 25 มิถุนายน ค.ศ.2007 Bermejo ตั้งข้อสังเกตในภายหลังว่าในการแสวงหาการพัฒนาของ ชาว กาปิเซโญส (Capizeños) "เราต้องการทำนองที่จะสร้างแรงบันดาลใจให้เรา และหลอมรวมความพยายามของเราร่วมกันเพื่อบรรลุผล ความฝันของเราเพื่อ จังหวัดคาปิส ที่ดีขึ้น" โดยอธิบายว่า " "O, Capiz" " เป็นการแสดงออกที่เป็นเอกลักษณ์ของสิ่งที่เป็นจริง Capiz เป็นและสิ่งที่ชาว Capizeños เป็นจริง 
วิดีโออย่างเป็นทางการของเพลง " "O, Capiz" " มีอยู่ใน YouTube และมีการแจกจ่ายเทปและ ซีดี เพลงสรรเสริญให้กับโรงเรียนทั่วจังหวัด
ชเว จง-ฮุน

ชเว จง-ฮุน (/tɕʰø dʑoŋɦuːn/; เกิด 7 มีนาคม พ.ศ. 2533) เป็นอดีตนักดนตรีและนักแสดงชาวเกาหลีใต้ เขาทำหน้าที่เป็นหัวหน้าวง นักกีตาร์ และมือคีย์บอร์ดของวงร็อคเอฟ.ที. ไอส์แลนด์ ตั้งแต่เปิดตัวในปี พ.ศ. 2550 จนถึงลาออกจากวงการบันเทิงในปี พ.ศ. 2562
ในเดือน กุมภาพันธ์ พ.ศ. 2559 เขาก่อเหตุขับรถชนขณะเมาหลังดื่มสุรา
เมื่อวันที่ 14 มีนาคม พ.ศ. 2562 ชเวออกจากวงการบันเทิง ท่ามกลางข้อกล่าวหาว่ามีส่วนเกี่ยวข้องกับการติดสินบนและแบ่งปันวิดีโอและภาพเซ็กซ์ที่ผิดกฎหมาย ซึ่งเป็นส่วนหนึ่งของห้องสนทนากาเกาทอล์คของช็อง จุน-ย็อง ซึ่งถูกเปิดเผยครั้งแรกในกรณีอื้อฉาวเบิร์นนิง
ซัน เมื่อวันที่ 29 พฤศจิกายน พ.ศ. 2562 ชเวถูกตัดสินว่ามีความผิดและถูกตัดสินจำคุกห้าปี
วัดนครเนื่องเขต

วัดนครเนื่องเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังตะเคียน อำเภอเมืองฉะเชิงเทรา จังหวัดฉะเชิงเทรา
วัดนครเนื่องเขต เดิมชื่อว่า วัดต้นตาล สร้างเมื่อ พ.ศ. 2430 โดยนายจันทร นางทรัพย์ และนายแจ่ม พรหมสุวรรณ ต่อมาในสมัยพระบาทสมเด็จพระจุลจอมเกล้าเจ้าอยู่หัว มีการขุดคลองแสนแสบจากกรุงเทพมหานครมาถึงจังหวัดฉะเชิงเทรา คลองมาสิ้นสุดบริเวณวัดต้นตาล พระบาทสมเด็จพระจุลจอมเกล้าเจ้าอยู่หัวจึงทรงมีพระมหากรุณาธิคุณพระราชทานนามว่า "คลองนครเนื่องเขต" อันหมายความว่า สุดเขตพระนคร ทั้งยังเปลี่ยนชื่อวัดมาเป็น "วัดนครเนื่องเขต" วัดได้รับพระราชทานวิสุงคามสีมาเมื่อวันที่ 9 มกราคม พ.ศ. 2547
อาคารเสนาสนะที่สำคัญ ได้แก่ อุโบสถหลังเก่าสร้างขึ้นเมื่อ พ.ศ. 2441 ได้รับการบูรณะเมื่อ พ.ศ. 2472 ลักษณะเป็นอุโบสถก่ออิฐถือปูนแบบมีเสาพาไลรอบ ผังรูปสี่เหลี่ยมผืนผ้า หลังคาเครื่องไม้ทรงจั่วลดชั้น มุงกระเบื้องดินเผา หน้าบันประดับทั้งด้านหน้าและหลัง แถวบนเป็นรูปเทพนมและลายพันธุ์พฤกษา แถวล่างเป็นปูนปั้นประดับกระเบื้องสีรูปครุฑยุคนาคและกินรี ผนังอุโบสถก่ออิฐถือปูนมีฐานบัวรองรับ มีประตูทางเข้าด้านหน้าและหลัง ซุ้มประตูปูนปั้นแบบซุ้มหน้านาง บานประตูไม้สลักลายแจกันดอกไม้ระบายสี ผนังกึ่งกลางระหว่างประตูอุโบสถด้านหน้ามีหินอ่อนจารึกประวัติการก่อสร้าง โดยรอบอุโบสถมี ซุ้มใบเสมาก่ออิฐถือปูนทรงมณฑป ใบเสมาสลักจากหินแกรนิต เจดีย์ราย ลักษณะเป็นเจดีย์ก่ออิฐปูนย่อมุมไม้สิบสอง องค์ระฆังมีสังวาลประดับ ศาลาท่าน้ำ ลักษณะเป็นศาลาไม้ขนาดเล็ก ผังรูปสี่เหลี่ยมจัตุรัส หลังคาเครื่องไม้ทรงจั่วมุงกระเบื้องดินเผาจำนวน 4 หลัง บางหลังมีหน้าจั่วไม้ฉลุลายหรือแกะสลักลงรักปิดทองประดับกระจก
ซง ซึง-ฮย็อน

ซง ซึง-ฮย็อน (เกาหลี: ; ฮันจา: ; อาร์อาร์: "Song Seung-hyun"; ; เกิด 21 สิงหาคม พ.ศ. 2535) เป็นนักแสดงและนักดนตรีชาวเกาหลีใต้ เขามีชื่อเสียงในฐานะอดีตสมาชิกวงร็อคเอฟ.ที. ไอส์แลนด์ ซึ่งเขาเข้ามาแทนที่โอ ว็อน-บินนักกีตาร์คนก่อนและทำหน้าที่เป็นมือกีตาร์ นักร้อง และนักแต่งเพลง
วัดต้นแหลง

วัดต้นแหลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไชยวัฒนา อำเภอปัว จังหวัดน่าน
วัดต้นแหลงสันนิษฐานว่าสร้างวัดเมื่อ พ.ศ. 2127 โดยช่างชาวไทลื้อ กรมการศาสนาระบุว่าตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2470 มีข้อสันนิษฐานว่าวัดต้นแหล๋งน่าจะสร้างขึ้นสมัยกรุงสุโขทัยตอนปลาย เพราะลักษณะของหลังคาเป็นทรงสามชั้นมุงด้วยไม้ทั้งหมด นาคบนหลังคาเป็นนาคสามเศียรคล้าย ๆ กับนาคของประเทศลาว
สถาปัตยกรรมไทลื้อของวัดที่โดดเด่น คือ วิหารหรืออุโบสถ ตัววิหารเดิมถูกรื้อแล้วสร้างใหม่ เนื่องจากสร้างอยู่ริมตลิ่งทำให้ในฤดูน้ำหลาก หลังคาวิหารเป็นทรงคุ่มลาดเอียง ซ้อนกัน 3 ชั้น ต่อมาได้เกิดการชำรุดเนื่องจากปลวกแมลงและความชื้นจากดิน จึงต้องเปลี่ยนผนังใหม่เป็นผนังก่ออิฐ และเพิ่มช่องหน้าต่างขนาดเล็กขึ้น เพื่อให้แสงสว่างตัววิหาร บริเวณฐานชุกชีค่อนไปทางหลังวิหารสามารถเดินได้รอบ ฐานวิหารยกพื้นสูงประมาณ 1 เมตร ประตูอยู่กึ่งกลางเป็นประตูไม้เปิดปิดได้โดยเจาะรูผนังแกนหมุนเพื่อรับบานประตูขนาดใหญ่
วัดพญาภู

วัดพญาภู พระอารามหลวง เป็นพระอารามหลวง ชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่เลขที่ 5 หมู่ที่ 5 ถนนสุมนเทวราช ตำบลในเวียง อำเภอเมืองน่าน จังหวัดน่าน
ข้อมูลทั่วไป.
วัดพญาภู พระอารามหลวง เป็นพระอารามหลวง ชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่เลขที่ 5 บ้านพญาภู ตำบลในเวียง อำเภอเมืองน่าน จังหวัดน่าน มีเนื้อที่ 4 ไร่ 3 งาน 18.1 ตารางวา สถาปนาขึ้นเมื่อปี พ.ศ. 1956 ในสมัย พญาภูเข่ง กษัตริย์น่าน องค์ที่ 6 แห่งราชวงศ์ภูคา ครองราชย์ระหว่างปี พ.ศ. 1950 - พ.ศ. 1960 ได้รับพระราชทานวิสุงคามสีมา เมื่อปี พ.ศ. 2461 เขตวิสุงคามสีมา กว้าง 7.6 เมตร ยาว 17.5 เมตร และได้รับการสถาปนาขึ้นเป็นพระอารามหลวง เมื่อปี พ.ศ. 2531
อาณาเขต
อาคารเสนาสนะ ประกอบด้วย
ปูชนียวัตถุ ประกอบด้วย
ประวัติ.
"พงศาวดารเมืองน่าน (ฉบับวัดพระเกิด)" ได้กล่าวว่า วัดพญาภูสร้างขึ้นในรัชกาลของพญาผากอง เป็นเจ้าครองเมืองน่าน ในจุลศักราช 774 ได้สร้างวัดพญาภูขึ้น เมื่อ พ.ศ. 1949 ต่อมาเจ้าผู้ครองเมืองน่านทุกพระองค์ได้ให้ความอุปถัมภ์วัดพญาภูตลอดมา จนกระทั่ง พ.ศ. 2400 เจ้าอนันตวรฤทธิเดช เจ้าผู้ครองเมืองน่าน ได้บูรณะปฏิสังขรณ์วัดพญาภู เช่น บูรณะพระเจดีย์ซึ่งก่ออิฐถือปูน เป็นเจดีย์โบราณ ขนาดฐานกว้าง 14 เมตร สูง 25 เมตร วัดได้รับพระราชทานวิสุงคามสีมาเมื่อ พ.ศ. 2461
ปูชนียวัตถุที่สำคัญ คือ พระประธานองค์ใหญ่ที่สุดของจังหวัดน่าน เป็นพระพุทธรูปปางมารวิชัย ลักษณะพระเศียร พระพักตร์ และพระวรกาย ไม่ได้สัดส่วน เฉพาะแนวขอบสบงบริเวณบั้นพระองค์และเส้นขอบจีวรที่พาดผ่านข้อพระกรซ้ายไปยังพระเพราคงได้รับอิทธิพลมาจากพระพุทธรูปปางมารวิชัย วัดพญาวัด ส่วนปลายชายจีวรที่มีการตกแต่งรายละเอียดเพิ่มมากขึ้นด้วยลายดอกไม้คล้ายคลึงกับกรอบลายก้ามปู สันนิษฐานว่าเป็นฝีมือช่างพื้นเมืองที่ทำขึ้นระยะหลังระหว่างปลายพุทธศตรรรษที่ 23 หรือต้นศตวรรษที่ 24 และพระพุทธรูปศิลปะสุโขทัย จำนวน 2 องค์ ซึ่งที่ฐานพระพุทธรูปมีจารึกว่า สร้างโดย พญาสารผาสุม ประดิษฐานอยู่ในพระวิหาร นอกจากนี้ยังมีพระเจดีย์ขนาดใหญ่ที่สร้างไว้ด้านหลังพระวิหารแล้ว และมีภาพไม้จำหลักทวารบาลรูปยักษ์ที่บานประตูวิหาร
กีฬาอีสปอร์ตในเอเชียนเกมส์ 2022

กีฬาอีสปอร์ตในเอเชียนเกมส์ 2022 เป็นการแข่งขันกีฬาหนึ่งใน 37 ชนิดที่จะแข่งขันในกีฬาเอเชียนเกมส์ 2022 ซึ่งจะจัดขึ้นที่เมืองหางโจว ประเทศจีน ตั้งแต่วันที่ 10 ถึง 25 กันยายน พ.ศ. 2565 นี่จะเป็นครั้งแรกที่อีสปอร์ตจะเป็นการแข่งขันชิงเหรียญรางวัลอย่างเป็นทางการในเอเชียนเกมส์และเป็นครั้งที่สองในการแข่งขันกีฬาหลายประเภท โดยครั้งล่าสุดคือในซีเกมส์ 2019 ที่ฟิลิปปินส์ ในการแข่งขันเอเชียนเกมส์ 2018 ที่กรุงจาการ์ตา ประเทศอินโดนีเซีย ได้มีการเพิ่ม 5 เกมส์เป็นกีฬาสาธิต ในปี ค.ศ. 2022 จะมีการแข่งขันชิงเหรียญรางวัลทั้งหมด 7 รายการ และการแข่งขันสาธิต 2 รายการ
แคว้นตเวียร์

แคว้นตเวียร์เป็นภูมิภาคของทะเลสาบ เช่นทะเลสาบเซลิเกอร์และทะเลสาบบรอสโน พื้นที่ที่เหลือส่วนใหญ่ถูกครอบคลุมโดยเทือกเขาวัลได (Valdai Hills) ที่ซึ่งเป็นต้นกำเนิดของแม่น้ำวอลกา, เวสเทิร์นดวินา และแม่น้ำนีเปอร์
แคว้นตเวียร์เป็นหนึ่งในพื้นที่ท่องเที่ยวของรัสเซียที่มีโครงสร้างพื้นฐานด้านการท่องเที่ยวที่ทันสมัย นอกจากนี้ยังมีเมืองประวัติศาสตร์มากมาย ได้แก่ ทอร์โชก, โทโรเพตส์, ซุบซอฟ, คาชิน, วิชนีโวโลจ็อก และคาลิยาซิน โดยที่เก่าแก่ที่สุดคือรเจฟ ซึ่งส่วนใหญ่รู้จักจากยุทธการที่รเจฟในสงครามโลกครั้งที่สอง สตาริทซาเป็นที่ตั้งของอาณาเขตสุดท้ายในรัสเซีย ออสตาชคอฟเป็นศูนย์กลางการท่องเที่ยวที่สำคัญ